
Diahuebs ta termina cu un saldo positivo di 3 medaya mas p’e 
delegacion Arubano di landamento na Barquisimeto: Oro pa 
Daniella van den Berg, oro pa Jemal Le Grand y plata pa Jordy 
Groters. Aunke cu e himno mas scucha durante e campeonato 
CCCAN sin duda t’e himno di Venezuela, tabata momentonan 
realmente orguyoso pa por a scucha nos himno 
“Aruba Dushi Tera” zona n’e Piscina Bolivariana na Barquisim¬ 
eto. Felicitacionnan p’e delegacion Arubano ta hopi y ta bin 
tambe for di e Presidente di e organizacion CCCAN, Eng. Orban 

Mendoza. 

Tur ana Kiwanis Club of Palm Beach 
a tuma nota di varios articulo pub- 
lica ultimamente tocante multanan 
reparti pa violacion di ley cu ta pro- 
hibi mucha menor di 12 aha sinta 
dilanti den un vehiculo. Tambe 
nos a tuma nota cu ainda no ta tur 
mayor ta consciente of no ta tuma e 
medidanan necesario pa garantisa 
cu un mucha mester ta sigura den 
un vehiculo y ta laga mucha sinta 
of para riba sienta dilanti of patras 
den un vehiculo. Kiwanis Club of 
Palm Beach a bisa cu e aha aki nan 
ta den preparacion pa hunto cu Wit 
Gele Kruis Aruba pa continua cu 
nan programa di conscientisacion 
y promove uso di child seats y car 
seats pa mucha menor di edad. E 
proyecto aki a inicia na 2002 y ta 
carga e nomber “Yuda mi Yega na 
mi Futuro, Haci uzo di mi Child 
Seat”. Durante e campana aki, 
Kiwanis Club of Palm Beach ta cum- 
pra y reparti child seats na diferente 
famia den necesidad cu lo keda se- 
lecta pa ricibi un child seat p’asina 
yuda promove y garantisa un futuro 
sigur pa nos hubentud di manan. 

Di acuerdo Emily de Jongh-Elhage 

Minister Rudy Croes ta enemigo di 

su mes y di Aruba 

No por culpa otro hende, despues di a kibra palabracion haci cu Antiyas 



PA motibo cu Minister Rudy 
Croes a kibra palabracionnan 
haci cu su colega di Antiyas, 
David Dick, despues cu fin 
di siman pasa, a haya otro pa 
loke ta sede di Corte di Husti- 
cia Comun, a pone cu Conseho 
di Minister di Reino, no por 
a aproba e parti aki di ley di 
consensus. 

E hecho aki no a cay den bon 
tera serca dirigentenan di An¬ 
tiyas, y sigur no serca Prome 
Minister Emily de Jongh- 
Elhage, kende ainda ayera 
mainta tabatin contacto cu su 
colega Nel Oduber, pero kende 
parce di no tin control riba su 
Minister di Husticia. 

E intencion di reunion di Con¬ 


seho di Minister di Reino 
tabata pa aproba tur ley di 
consencus, pa despues esaki- 
nan bay pa Eerste y Tweede 
Kamer, pero tur hende tabata 
sa cu Aruba, a keda insisti pa 
haya sede di Corte Comun di 
Husticia, cu ta cumpli 50 aha 
na Antiyas, mientras cu Aruba 
ta bisa di tin derecho riba dje, 
despues di 23 aha di Status 
Aparte. 

Den un di e reunionnan a bin 
dilanti, cu Gobierno di Reino 
lo aplica art. 43, pero Antiyas 
kier a evita pa Aruba haya art. 
43 impone riba dje. 

Ayera tempran, tur ley a pasa, 
menos esun di Corte di Hus¬ 
ticia, pa motibo cu a purba 
di tur forma pa convence 


Aruba, cu un proposicion, loke 
den prome instante a mustra 
cu entre Antiyas y Aruba a 
logra consensus, segun Emily 
de Jongh-Elhage, pero awor 
Aruba mes a kibra e palabra¬ 
cion haci. 

Esaki Antiyas ta lamenta, 
pasobra no por tolera mas 
posponemento, pasobra nan 
lo bay cay atrås cu tempo. 
Tabata 2 pa 3 dia pasa, Gobi¬ 
erno di Aruba, a manda bisa 
Gobierno di Reino pa kita for 
di agenda e punto aki, loke 
cu Antiyas a bisa di no por. 
Antiyas ta haya cu e punto di 
agenda aki mester pasa, paso¬ 
bra no por tarda mas. Antiyas 
kier a duna Aruba un man, 
pero awe Emily de Jongh- 
Elhage ta bisa cu Aruba mes 
no kier un solucion y a bisa di 
lo bay intern apel. 

Minister Plenipotenciario, 
Frido Croes a hay’e ta pidi dos 
biaha suspension di reunion di 
Conseho di Minister di Reino, 
pasobra e mester consulta cu 
Gobierno di Aruba, prome di 
tuma un decision. 

Despues di e prome schors- 
ing, sra. Ank Bijleveld a bolbe 
ofrece Aruba, pa acepta e acu¬ 
erdo cu tur partido por biba 
cune, cu Rudy Croes a logra 
cu David Dick, pero Aruba no 


kier nada y asina Frido Croes a 
lanta bay for di e reunion. 

Prome Minister di Antiyas, ta 
di opinion cu Aruba mes no 
kier un solucion riba e asunto 
aki, pa ki motibo e no sa, pero 
no por t’asina cu Aruba ta 
stroba Antiyas di sigui cana 
su caminda cu e tin cu e ley 
aki tambe. 

Recientemente Minister Rudy 
Croes a bisa di e no tin amigo 
mas na Antiyas, Corsow, tam- 
poco na St. Maarten, pero cu 
Aruba su ta su amigo. 

Pero awe por conclui cu Min¬ 
ister Rudy Croes mes ta dem- 
ostra, kende ta enemigo di 
Aruba, cu ta su persona mes. 
Pasobra di tur forma a trata 
di yega na un consensus cu 
Aruba, unda Minister David 
Dick a reuni cune na Aruba, 
unda den un conferencia di 
prensa a duna di conoce cu 
nan a yega na un acuerdo, 
pero awor Aruba ta bay bek 
na sero y kit’e for di agenda. 
Y tur esaki, net awor cu reces 
ta cuminsa na Hulanda, anto 
lo tin cu bay warda te fin di 
augustus pa atende un solo 
punto, cu Aruba sa cu nan no 
por tuma Hof, cu tin 50 aha na 
Willemstad. 

Premier de Jongh-Elhage ta¬ 


batin combersacion hopi tem¬ 
pran ayera mainta cu Premier 
Nel Oduber, pero parce cu 
nan cu nan no ta compronde 
otro na Aruba. Ta parce cu 
Nel Oduber no tin control riba 
su Minister di Husticia, Rudy 
Croes, kende mientrastanto 
a anuncia di lo no bolbe mas 
como politico. 

Ta mesun Rudy Croes, cu e 
mainta di referendum na Cor¬ 
sow, a bay declara na un radio- 
emisora na Corsow, pa tur 
hende vota NO. Cu e ta meta 
den asunto interno di Corsow. 
Rudy Croes ta demostrando 
cu e no kier ningun solucion 
pa ningun problema, segun e 
mandatario di Antiyas. 

E momento a yega, pa Aruba 
mes weita con nan ta bay 
soluciona e problema aki cu 
Hulanda, despues cu Antiyas 
a trata di duna Aruba un man, 
pero awe por conclui cu en¬ 
emigo di Rudy Croes ta Aruba 
mes, mientras cu ainda ayera 
Prome Minister Nel Oduber ta 
sigui bisa di lo no stroba Anti¬ 
yas pa Corsow y St. Maarten 
logra nan status autonomo. 
Pa loke t’e punto aki, awor Ar¬ 
uba mes lo mester bay atende 
cu Hulanda, segun Prome 
Minister di Antiyas, Emily de 
Jongh-Elhage. 


Contribucionnan pa visibility team en bes 
di aumenta a cay cu casi 30 % 

No por laga e hendenan cu kier un 'free ride' para e cambionan cu mester tuma lugar 


DEN entrevista cu director di AHATA, 
Rob Smith, el a indica cu seguridad 
ta den e top 3 motibonan pa elegi un 
destinacion, caminda inclusive ta ubica 
riba prijs. Manera ta conoci a lanta e 
Visibility Team pa brinda mas seguri¬ 
dad den e area di hotelnan, pero segun 


Smith, esaki ta bayendo den direccion 
robez caminda cu e contribucionnan 
en bes di aumenta a baha cu casi 30%. 
Pa e motibo ey ta realizando encuen- 
tronan cu comunidad pa asina laga 
hendenan sa cu den e temponan aki 
mester expandi e programa aki y haya 


mas visibility team riba caya. 
Contribucion di e hotelnan ta 100 flo- 
rin pa camber pa aha cu ta alrededor 
di entre 40 pa 60 mil florin pa aha 
pa hotel. Aki el a menciona cu RIU ta 
disfrutando di e servicio di visibility 
team mescos cu e otro hotelnan, pero 


nan no ta contribui na e programa aki. 
“Desafortunadamente den tur cos cu 
b haci lo tin hendenan cu kier un ‘free 
ride’ pero nos no por laga e hendenan 
aki para nos di haci e cambionan den 
comunidad cu nos mester haci”, Rob 
Smith a duna di conoce. 

Homber a haya kap formal Carta habri pa 

cu hero di peso na Papilon Apreciable Sr.Andin Bikker 



POLIS di Santa Cruz hunto cu 
ambulance a bay cu urgencia 
na un cas na Papilon diahuebs 
atardi, unda tin un homber 
herida cu un kap basta grandi 
y profundo riba su wowo. 

N’e sitio, polis ta topa H.KV. naci 


na Hulanda di 54 ana, kende 
tabata sangra profusamente for 
di un kap basta grandi riba su 
wowo robes y tabata perdiendo 
conocemento. Ambulance a 
transporte pa poli pa tratamen- 
to. E ta bisa polis cu e homber 


C. de J. di 31 ana a dal’e cu un 
hero di peso riba su cabes. Polis 
a detene e sospechoso de J. pa 
maltrato pisa cu arma y a hibe 
warda di Santa Cruz, unda el a 
keda sera.Tur e maltrato aki a 
start debi na internet. 


Pa mi sorpresa grandi awe mi a tuma nota di sr.Bikker su 
acusacion cu nos di AVP lo a pega bandera na cas di hendenan 
cu no ta desea un bandera di nos partido. Mi ta kere cu sr. 
Bikker mester ta ekibocando pasobra nos tin basta dia caba 
ta pasando di bario pa bario y nos hendenan ta sali for di nan 
cas y pidi nos pa pega bandera pa nan. 

Pero naturalmente si nos por a pega un bandera na un cas cu 
no ta desea esey nos lo bay kite inmediatamente. Pesey mi 
kier haci un apelacion ariba sr. Bikker pa por fabor informa 
nos e adres(nan) cu nos mester bay kita e bandera cu nos lo 
a pone sin cu e famia di e cas tabata desea esey. Mirando cu 
nos banderanan ta cabando hasta esaki lo yuda nos un tiki 
pasobra cu e entusiamo di nos hendenan nos lo haci otronan 
contento cu e mesun bandera. 

Nos ta compronde cu sr.Bikker no tin e problema ey pero esaki 
no ta nos culpa. Sr. Bikker por yama cualkier di nos casnan di 
partido pa duna e adres(nan) y nos lo percura pa e bandera 
worde busca. Loke si ta importante ta pa sr.Bikker controla 
bon si ta trata aki di bandera di AVP y no pa casualidad un 
bandera di sr. Bikker mes. Prome cu mi termina mi kier duna 
sr.Bikker un mensahe pa sr. Bikker su mes bon y esey ta pa 
sr.Bikker trata di cambia e topiconan di atencion pasobra sr. 
Bikker ta cuminza sona mescos cu MEP tur dia mas. 

Atentamente, 

Juan Macintosch 


Banda di e persmisonan pa e companianan di watersports 
mester bin tambe cu exigencianan pa nan ta sigura 

Huespednan ta keda herida y hotelnan mester paga e danonan 


JAN van Nes den entrevista a 
menciona cu siman pasa nan 
tabatin un accident cu un wa- 
tersporter caminda cu e per¬ 
sona (mucha homber di 17 ana) 
mester a wordo hiba cu air ambu¬ 
lance. Luna pasa tabatin un mu¬ 


cha homber cu a kibra su lomba. 
Aki e ta bisa cu e companianan 
di watersports recientemente 
a wordo duna permiso, pero 
cu no tin e seguridad, no tin e 
seguronan corespondiente cu ta 
haci cu ora algo pasa, e hotel ta 


keda responsabel. Aki tambe el 
a menciona cu hotel RIU poco 
tempo pasa mester a settie den 
un caso di corte pa 850 mil dol¬ 
lar pa via di un watersporter, dor 
di un accident cu a pasa cu un 
huesped. “A yega tempo pa nos 


realiza cu nos ta hungando Rus¬ 
sian Roulette”.E ta di acuerdo cu 
e permisonan di e watersportnan 
wordo legitimiza, pero tambe 
kier wak cu hunto cu nan ta bin 
regulacion unda cu e personanan 
cu ta opera e negoshinan aki 


tin seguronan concerni unda 
si algo pasa tin cobertura pa e 
victimanan y cu tin personanan 
cualifica, pasobra den un di e 
accidentnan menciona tabata un 
mucha homber di 17 ana esun cu 
ta core e boto. 

Diahuebs anochi caso di hit & run a keda registra na Pavia 


Diahuebs anochi a drenta 
informacion cu un auto 
a dal un peaton na Pavia. 
Na yegada di e patruya 
policial n’e sitio, a constata 
cu un auto a dal un per¬ 
sona canando banda di su 
bicicleta bayendo pariba y 
un dado momento un auto 
cu tambe tabata bayendo 
pariba a baha caminda y 
a dal’e y su bicicleta man- 
danan halto y despues 
sigui core. 

A pidi presencia di am¬ 
bulance cu urgencia. Na 
yegada di e ambulance e 
paramediconan a atende e 
victima y a bay cune hospi¬ 
tal cu e urgencia. 




LITTL£ EIWSTEIWS 
D AY CARE CENTER 



Un accidente poco 
usual, den parking- 
lot di Paseo Herencia 



DIAHUEBS atardi a drenta informacion cu un accidente poco 
usual, cu a tuma lugar unda un dama a dal e auto den e parkin- 
glot di Paseo Herencia di tal forma cu e dama no por a sali for di 
den e auto.Na yegada di patruya policial, a constata cu e dama 
a accidenta cu e auto den e parkinglot menciona riba e di 2 piso 
y no por a sali for di den e auto. Ademas mester a pidi presencia 
di ambulance n’e sitio p’asina hiba e dama hospital. 


Tel: 582 3882/733 2522 

Comercio den e area di Palm Beach tambe mester 

contribui cu visibility team 

Nan ta goza di e servicio sin contribui na dje 


JAN van Nes, gerente general di Playa Linda co- 
mentando riba e yamada na e comerciantenan den e 
area hotelero pa un reunion tocante e visibility team, a 
bisa cu den ananan anterior a haci e yamada aki caba, 
pero no a haya mucho respuesta. 

Awor mirando cu tin tanto desaroyo, specialmente den 
e area di Palm Beach, ta necesario pa e sector comercial 
compronde cu e seguridad no por wordo carga sola- 
mente dor di AHATA y ATSA, y cu nan tambe mester 
ta parti di e solucion. 

Respuesta cu nan ta haya generalmente ta cu e tarea aki 
ta di gobierno y polis. Mirando cu nan ta paga belasting 
esey ta absolvenan di ta parti di e inciativa aki, algo cu 
Jan van Nes ta lamenta, pasobra e ta kere cu nan tin 
un tarea conhunto pa ta parti di e solucion. 

Den e 8 ananan cu visibility team ta existi nan a haya 
aigun negoshi cu a contribui, pero nan a sinti cu e 
tabata un iniciativa di un biaha y e tempo ey ora nan 
a cuminsa sinti e peso di economia, nan a stop di con¬ 
tribui. “Juist aworaki cu nos tin un Palm Beach area cu 
ta asina popular te 3 pa 4’or di marduga, nos ta sinti 
pa haci un yamada pa nan contribui sikiera cu 100, 
200 of 300 florin pa luna, di acuerdo cu e volumen di 



nan negoshi”. 

Mas aleu van Nes ta bisa cu ainda e problemanan 
den e area ta chikito, pero dor cu e ta chikito, esaki ta 
encera cu e castigo ta poco y despues cu e persona a 
sinta su castigo e ta subi caya atrobe, lo cual ta haci’e 
sumamente fastioso. 

Tambe a mustra riba e hecho cu e personanan di vis¬ 
ibility team no por cana nan so, semper nan mester 
cana cu un polis, pero ultimamente nan tin problema 
cu esaki pasobra no semper tin polis disponibel. 
Aruba ainda ta cualifica como un di e destinacionnan 


mas sigur den Caribe y esey ta trese cune cu hendenan 
ta kere cu nada no ta bay pasa dilanti di nan lugar of na 
Aruba y e pensamento cu seguridad ta responsabilidad 
di gobierno y tanten cu AHATA y ATSA paga nan por 
sinta pasivamente y goza di e frutanan di loke nan ta 
contribuyendo. 

Jan van Nes a pesar cu ta indica cu ainda e crimennan 
den e area di Palm Meach ta chikito, toch ta acepta cu 
tabatin cierto casonan caminda esaki a sali for di man. 
Aigun siman atras un turista a wordo atraca y el a bay 
busca su atracador. Ora el a haye a cuminsa bringa y e 
socio di e trahador a drenta den esaki y asina e turista 
a haya un zware hersenschudding y awor cu e ta na 
Merca back, ainda e mester di trato medico. 

Aki el a bisa cu varios instancia cu a prefera di keda 
anonimo a duna placa na Aruba Hospitality and Se- 
curity Foundation pa coordina pa paga e cuenta di 
hospital pa e persona aki cu tabata casi 6 mil dollar. 
Jan van Nes ta kere cu e free ride aki mester caba. “Un 
di e dianan aki nos ta bay haya algo mas erg y mi ta 
sinti cu Aruba semper tabata un front runner, mi ta 
spera cu nos por convence e sector comercial aki cu 
nan tambe mester ta parti di e solucion”. 

Fundador di Visibility Team no kier 

mira e entidad aki muri 

Tin dos diferente plan riba mesa pa reforza e team aki 


RONNIE Bernadina cu awe ta 
consehero di minister di Husticia 
tabata e fundador di Visibil¬ 
ity Team na 2001 ora e tabata 
comisario di polis di districto di 
Noord. E tabata presente tambe 
na e reunion cu a wordo yama 
pa topa cu comerciantenan den e 
area di Palm Beach pa haya mas 
yudanza financiero pa e team 
encarga cu seguridad di e area 
aki.E idea ta cu e visibility team 
ta consiti pa team di 4 polis. Un di 
nan ta e lider, 4 hendenan di CEA 
y 5 security cu ta wordo paga dor 
di Aruba Hospitality and Security 
Foundation.E visibility team a 
crece caminda a extende na no 


solamente high rise, pero tambe 
low rise, playa, San Nicolas y 
hasta Santa Cruz. E ultimo aki 
pa motibo di fondonan a wordo 
elimina.Na e momentonan aki 
ta den un parti caminda cu polis 
tin prioridad otro caminda, pero 
di biaha ta bisa cu e no kier pa 
e visibility team muri un morto 
natural. Bernadina a type un 
carta pa minister, caminda cu e 
mes como miembro di AHSF ta 
sugeri pa haya e polisnan back. 
E carta aki si tur cos bay bon lo 
mester wordo trata diamars awor 
den Conseho di Minister. 

Banda di esaki tin un otro plan. 
Trese e stagiarnan di HBO of 


MBO di security cu tin na Hu- 
landa pa nan core nan stage 
akinan. Bernadina ta bezig cu 
esaki y e mester wordo cristaliza 
na comienso di maart unda cu 
lo haya e promer 10 di e 20 pa 
ana cu lo bin Aruba. Asina lo 
haya cu lo tin mas hende pa 
traha mas riba e parti preventivo. 
Loke mester traha riba dje ta pa 
e stagiarnan haya un autoridad 
mientras cu nan ta na Aruba. 
Esaki pasobra e securitynan di 
AHSF no tin autoridad, es decir 
solamente nan por traha riba e 
aspecto preventivo y nunca riba 
esun represivo, cual ta un tiki 
fastioso. 



Extension of anti-money laundering and 
contra- terorism financing laws on Aruba 


For some years now Aruba has legislation in place on the basis of which financial institutions 
(banks, money transfer company, insurers) and casinos are required to report transactions 
related to money laundering or financing of terrorism to an autonomous center. This tightened 
up control at the financial institutions and casinos causes criminals to look for alternatives to 
launder their i I lega I ly obta i ned money into, apparent, legitimate money. 

There are indications that criminals misuse the services of professionals (lawyers, notaries, tax 
advisors and accountants), real estate agents and dealers in goods of high value (jewelers, car 
dealers, etc.) to bring their illegally obtained money into the financial system of Aruba. 

In view of these developments and taking into account the recommendations of the interna¬ 
tional organization Financial Action Task Force on money laundering (FATF), Aruba joins coun- 
tries around the world that have extended their anti-money laundering and contra- terrorism 
financing legislation to other, non- financial, sectors. Therefore on February 5th, 2009, the 
Parliament of Aruba agreed with the amendments of the anti-money laundering and contra- 
terrorism financing legislation. These are the State Ordinance Obligation to Report Unusual 
Transactions (AB 1995 no. 85) (LMOT) and the State Ordinance Identification when Rendering 
Services (AB 1995 no. 86) (LID). 

From that date on, these laws are also applicable to lawyers, notaries, tax advisors, dealers in 
goods of high value, such as realtors, jewelers and dealers in vehicles, boats, airplanes, an- 
tique and arts. 

The aforementioned laws require those professionals and dealers to identify their clients and 
to report unusual transactions of their clients to the Financial Intelligence Unit (FIU) of Aruba, 
better known as Meldpunt Ongebruikelijke Transacties (MOT). The FIU will investigate these 
transactions and disseminate the suspicious ones to the Police and the Public Prosecutor. 

Anyone who fails under the scope of the LMOT and the LID is re¬ 
quired to register at the FIU. Those who have not registered yet are 
urged to do so to avoid possible sanctioning. 

For more information you can contact the FIU at telephone 
5833115, 5833206, 5833471 or via mot@aruba.gov.aw . 



Registration at the FIU is 
required by law! 


Gregory Lacle di PDR ta pidi 
pueblo pa participa den e hike 
organiza pa otro siman 


E placa recuada lo yuda mas cu 600 
mucha haya un desayuno 



C ANDIDATO di PDR, dr. Gregory Lacle ta bisa cu tur mainta tin 
por lo menos 600 mucha cu ta bay scol sin desayuna. E cifra aki a 
wordo haya for di Fundacion Ban Uni Man pa Nos Muchanan. 
Den e cuadro aki PDR a tuma e iniciativa pa haci un fundrais¬ 
ing pa e muchanan aki pa medio di un hike for di e anker na 
Colony te cu lighthouse na Westpunt. Ta trata di un distancia 
di 30 kilometer y Lacle ta pidi cada un di nos 1 florin, cu ta pa 
cada meter cu un persona cana. Si cada hende por duna un 
florin, e ora lo por haya un suma pa e muchanan aki por haya 
un desayuno completo dor di e fundacion. 

E hike ta cuminsa pa 6:30 mainta na e anker na Colony. E 
promer stop ta Boca Prins pa personanan por sosega y tambe 
pa concientizanan riba naturaleza unda cu ainda no tin ningun 
groundbreaking a tuma lugar. E di dos stop ta na Natural Bridge 
pa concientiza cu naturaleza por kibra manera a sosode na 2005. 
E di tres stop ta na Alto Vista pa wak e piedranan geologico di 
nos isla, y e ta caba na light house. 

Mirando cu ta trata di un recorido basta largo y pisa, Gregory 
Lacle ta pidi pa esnan cu no por cane full pa uni cu nan na Alto 
Vista y cana te light house. Nan ta calcula cu nan lo ta yegando 
Alto Vista alrededor di 12’or di merdia 

E fecha di e hike ta diasabra 11 di juli, es decir aki 1 siman. Pa 
esnan cu no tin transporte lo zorg pa tin busnan for di light 
house. Si no tin transporte pa yega na e anker, PDR tambe lo 
zorg pa tin busnan pa buscanan y na e tres paradanan tambe lo 
tin busnan disponibel pa esnan cu no por sigui. 

E ta conciente cu e situacion aki ta uno temporal y pesey e ta bisa 
cu gobieno lo mester subsidia e famianan aki di menos recurso, 
cu en bes di inverti den edificio y careteranan, pa inverti den 
nos futuro, esta nos ensenansa y nos muchanan cu ta esnan cu 
lo dirigi e comunidad di manan. 

Na opinion di Sindicato di Polis 


Den Cuerpo Policial, a crea demasiado unidad special, cu 

tambe ta contribui na falta di personal 


RECIENTEMENTE Presi- 
dente di Sindicato di Polis, 
Guillfred Besaril a duna di 
conoce, cu si awe ta papia di 
escases di polis, esaki ta debi 
tambe na e.o. cu den propio 
Cuerpo Policial a permiti pa 
crea diferente unidadnan 
special. 

P.e. actualmente den Cuerpo 
Policial so tin manera Team 
di Aresto, seccion di VIP y 
Mobiele Eenheid, pa no papia 
di otro unidadnan, pafor di 
Cuerpo Policial, pero cu tin 


e.o. polis ta trahando, p.e. 
Visibility Team. 

SPA a duna di conoce cu e 
sindicato ta desacuerdo cu ex- 
istencia di e unidadnan special 
den Polis. Segun Presidente 
di SPA den futuro lo demanda 
pa pone preto riba blanco kico 
tur e unidadnan aki ta come 
y bebe prome cu e wordo 
institui. 

Awor aki mes ta reina bao di e 
diferente miembronan di SPA 
cu ta forma parti di e Mobiele 


Eenheid un incertidumbre 
relaciona cu funcionamento 
di e ME aki; P.e. ki ora e team 
aki ta wordo activa? Nan lo 
recibi aigun compensacion 
p’e trabao extra aki? Si p’awor 
no tin placa pa paga overtime, 
con lo compensa esnan cu ta 
forma parti di ME? 

E punto aki sigur lo wordo 
discuti proximamente den un 
di encuentronan cu Mando 
Policial y sigur cu Minister di 
Husticia, Rudy Croes. 






Saluit Station 
WflAdorf Salild 
FofntoSftlnct 
Pasta Sabd 

Dressings 
Diliner Roils 

urifl 

Ha mbitrøer Station 
Hotdog 

Hamburger 


Hut Stut ion 
Steak Skewers 
Chicken Ske ivers 
Ribs 

Bake Potatø 
Cont on tJhe Con 
Lenion Sauce 
Ch iniichu ri Sauce 
BRQ Sauce 


Roils and Burs 


Dcscrt Station 


All Trimmings 



Fru tf Salml 
Cheese Gake 
Apple Fie 
Ghocotate Cake 



ALL YOU CAN EAT 


From S - 1030 pm 

For Oilly $15.99 


BLUE IMMUN BAR & CASINO 


For Reservation $879000 ext.£ 2 l 4 


Awor SPA a haya sa tambe cu 
Cuerpo Policial ta hayando 
otro auto regalo di Hulanda, 
cu ta ser yama un “auto frost”. 
Esaki ta un vehiculo masha 
bon equipa, cu tur clase di 
instrumento, pa yuda con- 
trola velocidad di tur clase di 
vehiculo. Proximamente lo 
bay tende mas di e “regalo” 
aki y kende (nan) lo wordo 
scogi pa train pa por traha cu 
e vehiculo aki. 

Pa loke t’e mudamento di War- 
da di Polis di Oranjestad pa 
edificio di DOW na Paarden- 
baaistraat, SPA a conclui cu 
aki tin un diferencia chikito di 


opinion entre Mando Policial 
cu kier cuminsa cu e muda¬ 
mento di Warda di Polis di 
Oranjestad den fase y Minister 
di Husticia, Rudy Croes lo kier 
a mira esaki realisa ayera. 
Pero no tin fondo pa haci e 
trabao aki. 

E unico preocupacion di SPA 
ta mira den esaki ta cu SPA 
kier mas participacion di su 
miembronan pa loke ta trata 
e “inrichting” di e warda aki. 
Esaki ta pa evita cierto eror cu 
a wordo cometi cu p.e. Warda 
di Polis na Sta. Cruz y n’esun 
di Noord, pa nan no bolbe 
ripiti. 


'o, SETAR 

ANUNCIO 


SETAR ta participa tur cliente cu e ultimo fecha pa 
paga e cobransa di luna di Juni 2009 ta: 

diaranson 8 di Juli 2009 

Clientenan cu ta paga online no lubida di anota e 
number di cuenta y number di recibo esaki pa por 
procesa e pago corectamente. E number aki (16 cifra) 
ta aparece den e barcode y tambe na parti abou di e 
recibo. Pa mas informacion cliente por yama 114 of 
139 of pasa libremente na cualke di nos Teleshopnan. 

Orario di Teleshopnan ta: 

Seroe Blanco di dialuna pa diabierna di 

07:45 am - 4:00 pm 

Di dialuna pa diasabra di 9:00 am - 5:30 pm: 
Irausquin Plein, Santa Cruz, Palm Beach, San Nicolas 

Truck ta transporta 
santo sin tapa esaki 



DIAHUEBS merdia un di nos colaboradornan a capta foto 
di un truck cu tabata coriendo iresponsabel riba caminda y 
tabata laga e santo cay riba full e ruta entre rotonde Tanki-Flip 
te rotonde Tanki-Leendert. E truck su matricula ta DT-566. 


Persona ta cay 
kibra su man 




DIAHUEBS mainta a drenta informe cu un persona a cay di- 
lanti 24 Store y a kibra su man. Mesora a dirigi un ambulance 
n’e sitio. Na yegada di e ambulance, nan a atende e victima y 
a haya ta necesario pa transporta e victima pa hospital unda 
eynan el a ricibi trato medico avanza. 


Dalmento frontal entre un 
scooter y auto di famia 




A drenta informacion cu un 
accidente a sosode na Bushiri 
y tin un hende cu braza kibra. 
Esaki tabata motibo cu a dirigi 
polis como ambulance p’e si¬ 
tio. Pero lamentablemente no 
a duna e direccion exacto, cu 
a pone cu asistencia di polis 
como ambulance a tarda pa 
yega n’e sitio. Na yegada di 
e patruya a bin constata cu 
aki ta trata di un accidente 
frontal unda cu e motociclista 
a fractura su man, pa cual 
ambulance a hiba e victima 
na hospital. 


Biblioteca 

DEN vacansi grandi y entrante 
dialuna dia 6 di juli, Biblioteca 
Nacional Aruba su orario ta cam- 
bia. Biblioteca na Playa ta keda 
habri un anochi, esta dialuna 
anochi te 8’or. E otro dianan den 
siman biblioteca ta sera 5’or di 
atardi. 

Durante vacansi grandi Biblioteca 
na San Nicolas, ta keda habri te 
5’or di atardi y diamars te 8’or di 
anochi. 

Keda pendiente pa informacion 
riba e programa vacacional pa 
mucha y tambe presentacion 
di pelicula na aire liber. Pa mas 
informacion por bishita website 
di biblioteca www.bibliotecana- 
cional.aw of yama biblioteca na 
# 582 1580. 

Nos ta desea tur hende un dushi 
vacansi grandi! Pabien na tur 
studiante cu a logra haya nan 
certificado! 



den vacansi grandi 

Arne 4 dijah Sarah-Oaita ta campi aaja. ( *) 

Nos ta desele apesar ca eta tea di cas aa feliz camp I i aajaQ^ 
Nos sa ca eta hasifalta pa ta preseate aa otorpameato diy 
0 sa VIVO diploma Q 

Tambe pa celebra sa aaja aa cas. 

Asiaa mes eta aa campeoa como ca etag\ 

Laazarote di P\A/A To ar2009 
Pabiea Sarah-Oaita 

Mas di 2800 persona ta cla pa Caminata 
di Aruba Way Foundation 



UN biaha mas Aruba Way 
Foundation ta bay sorprende 
comunidad di Aruba. Awe 4 di 
juli ta bay tuma luga e gran¬ 


dioso caminata di Aruba Way 
Foundation cu ta na beneficio 
di muchanan. Walk for Kids ta 
priminti di bay ta grandi unda 


cu ja caba ta conta cu mas di 
2800 inscripcion. Mester men- 
ciona cu ta bay tin premionan 
pa hende grandi y muchanan 
ganador. Ta bay tin tambe fabu- 
loso doorprizes pa asina habri 
vakantie yena di alegria. 

Tur fondo recauda for di e cami¬ 
nata ta bay pa dos fundacion 
hopi special cu ta trahando 
incansabelmente pa muchanan 
di Aruba. E dos fundacionnan 
cu mester di sosten di pueblo di 
Aruba ta Ban Uni Man pa Cria 
nos Muchanan y Fundacion Re- 
speta Mi.Manera tur aha e cami¬ 
nata lo sali pa 5’or di atardi for 
di edificio bieu di International 
School of Aruba den Colony. 
T-shirtnan ja a caba pero cu e 
mesun 5 florin pa inscripcion 
bo ta haya un wrist- y headband 
di ‘Walk for Kids’. Pa esunnan 
cu yega tempran ta bay tin un 
recuerdo special di Aruba Way 
Foundation. Pa e muchanan lo 
bay tin entretenimiento cum- 
insando for di 4’or di atardi cu 
payaso y facepainting. 

Cuminsa vakantie aportando na 
nos muchanan di Aruba alaves 
canando pa bo salud. 


Bin celebra 60 ana 
diadomingo awor cu 
Tropical Bottling Company 

Pasa na San Nicolaas, Santa Cruz of Veid di Nacional 



EN conexion cu e celebracion di 60 ana di existencia di Tropical 
Bottling Company, y su marca Coca Cola. Manan, diadomingo 
5 di july 2009 lo tin un tremendo Coca Cola Island Tour di 
Tropical Bottling Company. Unda cu den forma di un parada lo 
celebra nan 60 ana di existencia. E parada lo sali for di planta 
di Tropical Bottling Company pa 9’or di mainta cu direcion pa 
Arubus San Nicolas. E siguiente stop lo ta na Plaza Papa John 
dilanti Sporthal St Cruz cu lo ta rond di 12’or di atardi. Ultimo 
stop di e parada grandi aki lo ta riba veid di Nacional pa 2’or y 
mey unda cu Prive lo ta encarga cu entretenimento en bibo pa 
tur esnan presente cu kier celebra e 60 aha aki den gran forma 
hunto cu esnan di Tropical Bottling Company. Tin mas cu 125 
Auto inscribi pa e tremendo parada aki, y durante di e parada 
lo tin cobertura en bibo riba 90.7 FM henter dia, pa laga tur 
hende sa unda e parada ta y kico ta pasado al instante. Tambe 
na cada lugar cu entrega di un boter bashi, lo bo ricibi un pre- 
mio pa asina mustra bo aporte cu nos producto local esta Coca 
Cola di Tropical Bottling Company. T.B.C tambe kier a gradici 
tur esnan di Aruba cu a mustra nan aporte y nan lealtad pa tur 
e 60 aha nan cu a pasa, y ta spera cu nan por conta cu pueblo di 
Aruba pa e 60 aha nan venidero. Aruba danki y ban topa manan, 
diadomingo dia 5 di juli. 




Boneless Wings 

Departamento di emergencia a ricibi un training 

intensivo riba triage 


Nan kier trese claridad den pueblo riba e sistema aki 


HOSPITAL a sigui reciente- 
mente un training intensivo 
riba triage, es decir e prioridad 
di e pacientnan cu ta drenta via 
departamento di emergencia di 
hospital. 

Vocero di hospital, Bob Harms 
a indica cu e instituto Hulandes 
Triameer ta esun cu tabata en- 
carga cu e training. E ta un in¬ 
stituto cu a desaroya e sistema 
di triage, esta un sistema cu ta 
wordo usa den departamento 
di emergencia di hospitalnan 
pa clasifica e urgencia medico 
di personanan. 

4 ana pasa a introduci e sistema 
aki na hospital mirando cu un 


cantidad di hende enorme di 
hende tabata acudi departa¬ 
mento di emergencia pa ricibi 
tratamento medico, cu tabata 
trese un problema grandi pa 
loke ta e fluho di e pacientnan 
cu lo mester a pasa den e depar¬ 
tamento ey. Ora a introduci e 
sistema no a duna mucho tempo 
pa splica con e sistema ta hinca 
den otro pa publico y esey a 
trese cune cu ora ta asigna color 
na personanan cu ta acudi na e 
departamento di emergencia 
pa ricibi tratamento, hopi biaha 
no a compronde con e sistema 
ta hinca den otro y e enfermera 
specialista of e dokter tampoco 


tin e tempo pa splica esaki. 
Paul Sterk di Triameer tabata 
esun encarga di duna e training 
di e sistema di triage pa esnan di 
departamento di emergencia. E 
sistema ta consisti di 5 nivel pa 
categoriza e urgencia cu cual e 
pacient mester wordo atendi. 
Intencion di e sistema ta pa 
saca por ehempel e casonan di 
ataca di curazon for di e sala di 
espera y atende e casonan aki 
cu e mayor urgencia y di otro 
banda e personanan cu por 
warda, despues cu nan a wordo 
mira dor di e enfermera di tri¬ 
age, por keda warda den e sala 
di espera si ta druk. 



Aruba ta amplia su leynan contra labamento 
di placa y financiamento di terorismo 


Pa aigun ana caba Aruba conoce leynan a base di cual instancia financiero (banco, negoshi di 
transferencia di placa, seguro) y casino mester raporta transaccion cu posiblemente tin di 
håber cu labamento di placa of financiamento di terorismo na un centro. E control cu e leynan 
aki ta pone ariba instancia financiero y casino ta pone esnan cu ta purba laba placa ta busca 
otro alternativa pa por transforma nan placa ilegal den placa, aparentemente, legal. 

Tin indicacion cu e labado di placa awendia ta maluza e servicio di profesionalnan (abogado, 
notario, advisor di impuesto y accountant), di agentenan di real estate of comerciante cu ta 
bende articulo di gran balor (joyeria, cardealer, etc.) pa haya hinca nan placa ilegal den e 
sistema financiero di Aruba. 

Teniendo na cuenta e desaroyo aki y siguiendo recomendacionnan di e organisacion 
internacional Financial Action Task Force on money laundering (FATF), Aruba ta uni su mes na 
e paisnan rond mundo cu ta amplia nan leynan contra labamento di placa y financiamento di 
terorismo na otro sectornan cu no ta instancia financiero. Ariba 5 di februari 2009 Parlamento 
di Aruba a bay di acuerdo pa haci cambio na e leynan contra labamento di placa y 
financiamento di terorismo. Ta trata di cambio di e Landsverordening meldplicht 
ongebruikelijke transacties (AB 1995 no. 85) (LMOT) y e Landsverordening identificatie bij 
dienstverlening (AB 1995 no. 86) (LID). 

Desde e fecha menciona e leynan aki ta aplicabel pa abogado, notario, advisor di impuesto, 
accountant, comerciante cu ta bende articulo di gran balor manera: agente di inmobilario, 
joyero y comerciante cu ta bende vehiculo, barco, avion, antiguedad y obra di arte. 

E leynan menciona ta rekeri di e profesionalnan y comerciantenan ariba menciona pa 
identifica nan cliente y raporta transaccionnan cu ta inusual na Meldpunt Ongebruikelijke 
Transacties (MOT). Na MOT e transaccionnan lo wordo investiga y si ta trata di algo 
sospechoso MOT lo pasa e informacion pa Polis y Ministerio Publico. 


Tur esnan cu ta cay bou di e ley di MOT of LID mester registra nan 
mes inmediatamente na MOT. Esnan cu no a registra ainda ta ser 
urgi pa haci esaki mas pronto cu ta posibel pa evita di wordo 
sanciona. 

Registracion na MOT ta 

Pa mas informacion por tuma contacto cu MOT na telefon re ^ eri pa ^ ey ' _ 

5833115, 5833206, 5833471 of via mot@aruba.gov.aw . 



E forma aki nan tine den un 
sistema cu un lista di pregunta 
cu tin un serie di check list cu a 
wordo getrain cu e personal cu 
ta bon na altura di esaki, ade- 
mas cu awor e ta bay hopi mas 
liher mirando cu ta trata di un 
sistema computariza. 

Sterk ta bisa si cu lo tarda 
sigur un ana mas promer cu e 
programa wordo bon realiza, 
algo cu e ta yama fast track cu 
ta encera cu a pasa e pacient 
dor di triage y tin algo cu no ta 
absolutamente di urgencia. Na 
e momentonan aki a pesar cu 
e no ta urgencia toch e dokter 
mester wak’e. esey kiermen cu 
si ta druk y tin poco dokter, e 
lo costa e pacient masha hopi 
tempo. Intencion ta pa e tipo di 
casonan hopi chikito wordo tra¬ 
ta dor di enfermeronan y asina 
reduci nan tempo di espera di e 


personanan aki cu 50%. 

Aki el a agrega cu den un audit 
realiza riba enfermeronan na 
Aruba a mustra cu nan ta bon 
capacita, yegando un score di 
73% siendo cu e normanan in¬ 
ternacional ta entre 65 y 98%. 
Un resultado hopi positivo 
mirando cu nan tabatin apenas 
1 ana trahando cu e sistema 
nobo. 

Ruben Croes di su banda a bisa 
cu introduccion di e sistema aki 
tabata un cambio di cultura pa 
nos, pero cu tabata necesario 
pasobra a reduci e cantidad di 
pacientnan trata na emergencia 
di 65 mil pa 34 mil. Esaki no 
ta kita afor cu nan a ‘pusha’ e 
sistema riba pueblo caminda cu 
no a duna un splicacion riba dje 
y con e lo funciona y awor nan 
kier elimina e ‘fout’ aki. 


Minister di Ensenansa a 
scucha PDR 

Despues cu PDR a bisa cu 
lo bin cu un scol secundario 
na Noord, e minister a core 
anunci’e 

MARILA Lacle, candidato di 
partido Democracia Real a co- 
menta riba ensenansa. El a bisa 
cu PDR a anuncia cu bario di 
Noord lo bay haya su HAVO/ 
VWO, pero tambe Santa Cruz y 
otro barionan cu tin e necesidad 
p’esaki. Awor por mira cu diripi- 
ente e minister di Educacion a 
dicidi cu awor si ta bay bin cu e 
scol secundario na Noord, y dor 
di esey Lacle ta bisa cu toch PDR 
pafor di gobierno a haci efecto 
riba gobierno. Marila ta bisa cu si den 8 ana no a wak e impor- 
tancia pa bin cu un scol secundario na Noord, dicon aworaki si. E 
ta splica cu e aspecto di ensenansa tin dos factor: e minister noa 
duna importancia na ensenansa y nos bida social a bay atras. 

E candidato di PDR ta bisa cu awor si ta suficiente cu e onvoldoen- 
denan di e gobernacion actual riba tereno di ensenansa y awor 
mester bin cu un bon gobernacion. Tambe el a bisa cu PDR ta 
comprometi cu ensenansa y e lo haya e inversion mas grandi. 

Ex preso cu a menaza cuidado di 
preso cu arma riba caya condena 


na 12 luna di prison 


AYERA mainta e sospechoso Ra¬ 
fael Janga, a wordo condena na 
12 luna di prison pa a menaza un 
cuidador di preso banda di un bar 
den San Nicolas. E incidente aki 
a sosode dia 13 di januari 2009 
den oranan di anochi. Ademas 
di e acusacion aki, Rafael Janga 
ta wordo sospecha di atraco cu 
violencia, posecion di bala cayente 
den cel y posecion di droga. 

Huez no ta haya legalmente proba 
e acusacion di atraco cu violencia 
di un cadena dia 25 di december 
2008. Tampoco Huez ta haya proba 


posecion di bala cayente den cel. El 
a bisa cu Rafael Janga prome cu el 
a wordo hinca den su cel na warda 
di polis, a wordo listra. Tambe el a 
mustra cu ta Janga mes a entrega 
Huez Comisario un bala. Tampoco 
Huez ta haya proba posecion di 
droga. 

Huez a mustra cu Rafael Janga ta 
papia di un set up, pero Huez ta 
haya cu esaki no a keda proba. El 
a bisa cu tin testigonan a declara 
di cu tabatin un discusion. Ademas 
tin polis a mira Rafael Janga cana 


bay den direccion di auto y bao di 
un auto a bin haya e arma. Ayera 
mainta Huez a bisa cu e ta tuma 
Rafael Janga na malo pa menaza 
un cuidador di preso di e forma 
aki. Huez a bisa cu ta inaceptabel 
cu un empleado di Gobierno, den 
e caso aki un cuidador di preso ta 
wordo menaza pa loke el a haci 
durante oranan di trabao. Huez a 
bisa cu e ta reduci e castigo di 18 
luna di prison exigi pa Fiscal dor cu 
partinan di e acusacion a cay afo. 
El a condena Rafael Janga na 12 
luna di prison. 




BRING YOUR EMPTY COKE CANS AND BOTTLES AND 


G ET A CHANCE TO WIN GREAT PRIZES! 

TUNE IN TO 90.7 FM FOR MORE INFORMATION & LIVE COVERAGE 


follow the parade 

SUNDAY JULY 5, 2009 


Fiscal a exigi bida largo 
pa Eugene Lampe kende 
a asesina su famia na 
Macuarima 


AYERA atardi e tratamento di e caso penal contra Eugene Lampe 
a tuma lugar. Fiscal a exigi bida largo di prison pa Eugene Lampe. 
Fiscal ta haya Eugene Lampe culpable di premedita riba dia 4 di 
april 2008, den un forma horososo a asesina su tata den cura di 
cas y despues a bay paden y a asesina su ruman homber, kende 
tabata drumi riba un sofa y finalmente a asesina su mama, kende 
a yega cas den oranan di atardi. 

Despues di e asesinato cruel aki, Eugene Lampe a bay na un tienda 
pa cumpra loke e tabatin mester pa purba sende e curpanan sin 
bida na candela. Dor di esaki a origina un candela n’e cas caminda 
bomberonan a bin haya e 3 curpanan sin bida den un cuarto den 
e cas. E caso aki a dura hopi pa motibo cu Ministerio Publico a 
pidi asistencia di expertonan di Pieter Baan Centrum na Hulanda 
caminda e expertonan a conclui cu Eugene Lampe ta un persona 
sumamente peligeroso dor di e malesa mental cu e ta sufri di 
dje. A keda constata cu Eugene Lampe ta sufiri di schizophrenia 
paranoid. 

Ayera tardi Fiscal a presenta un rekisitorio sumamente extenso 
caminda e ta papia riba e malesa di Eugene Lampe, pero cu final¬ 
mente e ta convenci, mirando e raport di Pieter Baan Centrum, cu 
Eugene Lampe den cierto grado ta responsabel pa su actonan. E ta 
haya cu e hecho cu Eugene Lampe a tuma tur tempo pa a elimina 
su sernan keri, ta mustra cu aki ta trata di un asesinato premedita. 
Fiscal a exigi bida largo den prison pa Eugene Lampe. 

Abogado mr. Chris Lejuez no ta comparti e punto di bistå di Fiscal. 
E ta haya cu Eugene Lampe no por para responsabel pa su actonan 
mirando e malesa cu e ta sufri di dje. E abogado tambe a mustra cu 
KIA no t’e lugar adecuado pa sera Eugene Lampe, kende mester di 
tratamento. El a mustra riba un articulo di Derechonan Hulmano, 
caminda Corte Europeo a yega di senala cu den un caso cu un 
persona no por wordo interna na un lugar adecua, esaki ta cay 
bao responsabilidad di Reino Hulandes pa percura cu e persona 
aki ta haya un lugar adecua. Huez lo bay evalua e caso aki y lo 
dicta sentencia dentro di aigun siman. 


ELMAR 


N.V. ELM AR 

Wilhelminastraat 110 P.0. Box 202 
Oranjestad, Aruba 
Tel.: (297) 523 7100 - Fax (297) 582 8991 
Website : www.elmar.aw 
E-mail: info@elmar.aw 


ADVERTENTIE 


N.V. ELECTRICITEIT-MAATSCHAPPIJ "ARUBA 
(ELMAR) brengt hiermede ter kennis van 
haar verbruikers dat de brandstoftoeslag 
overeenkomstig het bepaalde in de 
"Aansluitvoorwaarden", met ingang van: 

1 JULI 2009:25,56 cent (was 21,10) per kWh 

zal bedragen. 

OEA ta dal buelta pa restitui Zelaya 


ORGANIZACION diEstadonanAmeri- 
cano (OEA) a cuminsa haci gestion dip- 
lomatico pa purba restitui e presidente 
destitui Manuel Zelaya a pesar di oposi- 
cion di e gobierno interino di Roberto 
Micheletti, mientras hondurenonan ta 
prepara pa mas manifestacion. 

Tegucigalpa - Mientras na Honduras ta- 
bata spera yegada di un comision tecnico 
di OEA, e secretario general di OEA, José 
Miguel Insulza ta haci contacto cu aigun 
sector social, pohtico y empresarial di 
Honduras pa prepara e tereno di un 
posibel regreso di Zelaya. 

E secretario general adhunto di OEA, 
Albert Ramdin, a bisa diahuebs cu “es- 
fuerzonan ta wordo haci pa e secretario 
general bishita Honduras diabierna (ay- 
era), posiblemente cu un delegacion di 
canciyer di e hemisferio. E obhetivo ta 
pa ehecuta e mandato cu a duna e secre¬ 
tario general pa adelanta e esfuerzonan 
diplomatico”. 

“Esey kier men papia cu varios persona 


y grupo di sociedad, iglesia, congreso, 
comunidad intemacional, y sector priva. 
Definitivamente, e obhetivo ta pa crea 
un miho circunstancia pa un regreso 
sigur di presidente Zelaya”, Ramdin a 
bisa durante un reunion di Caricom na 
Guyana. 

Na Tegucigalpa, e vicepresidente di Con¬ 
greso Hondureno, Ramon Velåsquez, a 
bisa cu nan tabata spera yegada di un 
comision tecnico di OEA pa evalua e 
situacion politico di Honduras. 

Manera ta conoci diaranson OEA a duna 
un ultimatum di tres dia na e gobierno 
di Micheletti pa entrega e funcion na 
Zelaya, pero Micheletti a desafia e ulti¬ 
matum di OEAy a bisa cu e no ta entrega 
na Zelaya. 

E fiscal general adhunto di Honduras, 
Roy Urtecho, a laga sa diahuebs cu e tin 
“suficiente” prueba pa acusa Zelaya di 
18 delito, cu ta bay di traicion te na e 
hecho cu e no a aplica 80 ley cu a wordo 
aproba pa Congreso. 

“Zelaya lo wordo deteni manera e pone 


un pia den nos teritorio y e lo wordo 
huzga pa e 18 delitonan”, e’la bisa y a 
agrega cu e orden di captura ya a wordo 
emiti pa corte. 

Otro prueba contra e mandatario desti¬ 
tui ta cu e’la crea e puesto di vicepresi¬ 
dente pa favorece Aristides Mejia, cu ta 
wordo considera su amigo, y cu e’la usa 
recursonan estatal pa promove e “con- 
sulta popular” cu mester a tuma lugar 
dia 28 di juni y cu por cierto a causa su 
destitucion. 

Urtecho a bisa tambe cu e lo wordo acusa 
pa autoriza, sin un respaldo legal, mas 
cu 1% di e presupuesto na militarnan; 
pa declara como ilegal e regulacion di 
e eleccion y referendum cu a wordo 
aproba na juni pa Congreso; pa destitui 
general Romeo Våsquez Velåsquez como 
hefe di Estado Mayor Conhunto di for- 
zanan arma; pa no manda e presupuesto 
general di e nacion na tempo y den 
forma legal pa parlamento, y pa expone 
y identifica publicamente un mucha 
muher contamina cu griep di porco. 



Na Honduras, diaranson ultimo Con¬ 
greso a aproba pa supende aigun garan¬ 
tia individual mientras un toke di keda 
ta vigente. E garantianan suspendi ta 
inclui e derecho di reuni y di circulacion, 
y e vicepresidente di parlamento a bisa 
cu e decision ey a wordo tuma pasobra 
tin sospecho cu tin hopi hende di otro 
pais na Honduras cu por trata di atenta 
contra ciudadania y contra e gobierno 
nobo. 

Chåvez a suspende despacho di 
combustibel pa Honduras 



GOBIERNO nacional di Venezuela 
a suspende despacho di petroleo pa 
Honduras den cuadro di e acuerdo di 
Petrocaribe, como parti di e medidan- 
an di rechazo di e golpi militar contra 
presidente Manuel Zelaya. Asina presi- 
dente Hugo Chåvez a anuncia. 

“Nos a stop e despacho di petroleo, 
cu no ta pa Zelaya, ta pa e pueblo di 
Honduras, producto di Petrocaribe”, 
Chåvez a bisa den su programa di ra¬ 
dio y television, cu ta wordo transmiti 
diahuebs. 

E mandatario a bisa cu pa otro si¬ 
man tabatin un despacho di petroleo 
programa pa Honduras, cu ya no ta 
bay, den cuadro di Petrocaribe, un ini- 
ciativa Venezolano pa alivia e costo di 
combustibel pa e economianan pober 
di Caribe. 

“Un di e prome impactonan” di e san- 
cion Venezolano “lo ta e aumento” di 
prijs di gasolin na Honduras, loke lo 
beneficia e “oligarquia” cu a deroca 
Zelaya pasobra nan lo recupera “nan 


monopolio” den e sector, Chåvez a 
bisa. 

E gobernante a nenga e version di cu 
e benta Venezolano di combustibel na 
Honduras bao condicion special tabata 
kier men un “apoyo financiero” pa Go- 
bierno di Zelaya, manera, segun e man¬ 
datario, esnan “di extremo derecho y 
e oligarquia” opositor na e cambionan 
“revolucionario” na America Latina ta 
pretende. 

“E no ta un apoyo financiero pa Zelaya, 
e ta un cooperacion cu paisnan cu a 
wordo exploita”, segun e presidente 
di Venezuela, e pais cu ta di cinco 
exportador mundial di crudo y di cu- 
ater abastecedor mas importante di 
Merca. 

Chåvez diahuebs a reitera su rechazo 
di e golpe militar na Honduras y a pidi 
restitucion di Zelaya den Gobierno di 
e pais Centroamericano, for di unda 
tambe e’la retira su embahador. 
Honduras, cu a bira miembro di Pet¬ 
rocaribe dia 28 di januari 2008, por 


a haya te 20.000 bari di combustibel 
diariamente, cu 60 por ciento di e 
factura den 90 dia, y 40 por ciento den 
25 ana di plazo cu dos ana di gracia y 1 
por ciento di interes interanual, segun 
e acuerdo firma. 


Petrocaribe ta beneficia 17 miembro 
di e acuerdo, cu ta ricibi un total di 
121.000 bari diariamente bao di e 
mesun sistema di cooperacion, segun 
datonan oficial di Gobierno nacional 
di Venezuela. 

ATENCION!!!! 

Pa motibo di interes hopi grandi den AWEMainta, 
nos ta hayando reclamo cu ya mainta trempan 
e corant a caba tur rond Aruba 

Pueblo No Desespera! 



Bo por lesa bo AWEMainta tur dia Online na www.awemainta.com 


Entiero publico di Jackson lo ta 
na Staples Center di Los Angeles 


E stadion Staples Center, di 
Los Angeles, hogar di Lakers 
di NBA, lo ta e lugar caminda 
e ceremonia di entiero publico 
di Michael Jackson lo tuma 
lugar diamars awor pa 10’or 
di mainta, ora di LA. Asina 


prensa Mericano a informa. 
Segun e revista specializa The 
Hollywood Reporter, e cer¬ 
emonia lo tuma lugar 10’or di 
mainta dia 7 di juli venidero y 
den organizacion di e evento 
lo usa tanto e stadion como 


Teatro Nokia cu ta keda banda 
di dje, tur dos propiedad di e 
empresa AEG Live. 

Fuentenan cu a wordo con- 
sulta pa e revista a bisa cu AEG 
Live lo instala pantayanan gi- 



ARUBA PORTS AUTHORITY NV 


Nos kier a desea tur e 
residentenan y bishitantenan for 
di Estados Unidos riba nos isla un 



gantesco pafo di e edificionan 
pa e miles di hendenan cu lo 
sigui e ceremonia riba caya. 
Staples Center, cu un capaci- 
dad cerca di 20.000 y hogar 
di Los Angeles Lakers di NBA, 
ta e lugar caminda Michael 
Jackson a pasa su ultimo ano- 
chi cu bida, entrenando pa su 
conciertonan na juli. 

Tabata wordo specula cu e 
posibilidad pa e ceremonia 
di entiero tuma lugar den e 
stadion Memorial Coliseum, 
e sede principal di e Weganan 
Olimpico di 1984, manera 
publica pa e corant Los Ånge- 
les Times citando fuentenan 
di autoridadnan local. 

Famia di Jackson definitiva- 
mente a descarta e posibilidad 
pa e ceremonia di entiero 
tuma lugar den Neverland, se¬ 
gun su vocero, Ken Sunshine, 
den un comunicado. 

Sunshine a bisa cu e plannan 
pa un ceremonia habri pa 
admiradornan di e artista ta 
actualmente “den desaroyo y 
lo wordo anuncia pronto”. 
Den e plannan di e famia tam- 
poco ta figura e posibilidad 
di entiero na Neverland, cu 
tabata e prome opcion cu e 
famia tabata considera, debi 
na e tramitenan legal complica 
pa dera un persona den un es- 
pacio cu ta destina pa esey. 

A pesar cu aigun medio Meri¬ 



cano a publica cu e curpa 
di e artista ta descansa den 
funeraria Forest Lawn, den e 
seronan di Hollywood, y cu 
e lo wordo dera den un lugar 
eybanda, e informacion aki a 
wordo desmenti pa e vocero di 
e empresa. 


Di otro banda un represen- 
tante di Colony Capital, e 
compania di inversion propi- 
etario di Neverland, a tuma 
contacto cu autoridadnan 
di Santa Barbara County pa 
plantea e posibilidad pa dera 
Jackson eynan, segun Los 
Angeles Times. 

“Nos no a mira (un entiero 
asina) den decadanan reden”, 
segun e abogado di e condado, 
Michael Ghizzoni. “Basando 
nos mes riba nos contactonan 
den estado California, nos ta 
kere cu e lo ta un proceso cu 
lo dura varios luna, no siman”, 
e’la anadi. 

Lina di maneho Cuerpo Policial 

Haya permiso pa un evento politico no nifica automaticamente permiso pa sirbi alcohol 


PA loke ta actividad publico cu 
musica, pa loke ta actividadnan 
di partidonan politico, Mando 
Policial a fiha tambe su lina di 
maneho. 

Asina p.e. mester stop e musica 
riba e horario indica y no mag di 
causa molester n’e personanan 
cu ta biba den becindario. 

E zonido produci nog mag mo- 
lestia e bisinanan y e zonido di 
mas duro no mag di surpasa 95 
decibel. 

Mester cumpli estrictamente 
cu tanto e condicionnan di 
custumber como recomenda- 
cionnan specifico p’e actividad 
pidi. 

E condicion y recomendacion- 
nan ta: Mester cumpli inmedia- 


damente cu ordo di polis duna 
den interes di orden publico, 
trankilidad, seguridad y mor- 
alidad; No mag di stroba trafico 
sin tin mester y tampoco no mag 
di trece trafico den peliger. 

No ta duna permiso pa ac¬ 
tividad riba diadomingo te cu 
diahuebs, tampoco pa dia liber 
cu ta ser considera mescos cu 
diadomingo, sigui pa un dia 
normal di trabao, cu ta termina 
mas laat cu 22:00 or (10 or di 
anochi). 

No ta duna permiso pa activi¬ 
dad riba diabierna y diasabra cu 
ta termina mas laat cu 01:00 or 
di marduga. 

Durante di e evenemento mester 
tin suficiente personal encarga 


cu vigilancia presente di parti 
di e concesionario pa henter e 
actividad bay na un manera bon 
y ordena. E personanan aki no 
mag di usa alcohol ni ningun 
otro tipo di substancia cu ta 
altera nan estado mental prome 
ni durante e evenemento. Nan 
mester ta bisti na un manera 
reconocibel. 

E concesionario tin e obligacion 
pa zorg pa suficiente vigilancia 
dependiendo di e cantidad di 
bishitante n’e evenemento. Ta 
palabra esaki di antemano. 
Nan mester ta bisti na un man¬ 
era reconocibel. 

E concesionario tin cu zorg 
pa suficiente facilidad pa cu 
higiena; mester tin suficiente 
bano movibel y tambe bari di 


sushi. 

Den cierto caso ta recomenda- 
bel pa sera e lugar cu baricada 
teniendo cuenta e seguridad di 
e publico. 

Ta palabra esaki di antemano; 
Por bende o sirbi bebida alco- 
holico solamente den beker di 
plastic, boter di plastic o bleki. 
Ta prohibi p’e concesionario 
y/o e bendedo/sirbido bende o 
sirbi bebida alcoholico na per¬ 
sona bao di 16 ana di edad. 

Ta menciona explicitamente 
cu un ‘evenementvergunning’ 
(permiso pa evento) otorga 
no ta implica cu lo otorga un 
‘buffetvergunning’ (permiso pa 
bar) o cualkier otro permiso. 

E concesionario ta obliga di 


recoge o laga recoge tur loke a 
keda atras riba tereno publico 
(‘openbare weg’) despues di 
e actividad inmediatamente 
despues cu esaki a termina. 

D. Permiso pa bar (Buffetver¬ 
gunning) 

Departamento di Legislacion 
y Asunto Huridico, Directie 
Wetgeving en Juridische Zaken 
(D.W. J.Z.) ta otorga permiso pa 
bar (buffetvergunning). 
D.W.J.Z. no ta otorga permiso 
pa bar (buffetvergunning) sin 
tin conseho positivo di parti 
di C.P.A. Ta manda un copia 
di e documentonan entrega 
conhuntamente cu e conseho 
di C.P.A. pa D.W.J.Z. 

C.P.A. tin cu controla e lugar. 


Pa cualkier actividad politico 

No mag di sera ningun caminda cu ta vital pa seguridad di trafico 


CERAMENTO di caminda 
publico pa actividadnan po¬ 
litico, lina di maneho di Mando 
Policial ta, for di punto di bi¬ 
stå di e seguridad di trafico y 
planificacion no mag di sera 
ningun caminda vital bao di 
ningun circumstancia. Esaki pa 
garantisa e alcansabilidad di e 
servicionan di emergencia. 

Den caso di seramento di 
caminda, mester tin un ruta 
alternativo p’e usuarionan di 
e caminda. 

E condicionnan ta: E mate- 


rialnan usa pa sera caminda 
mester ta claramente bisto p’e 
usuarionan di caminda. Por 
sera caminda solamente den 
colaboracion cu e seccion di 
trafico (planologia di trafico) 
di e districto concerni di C.P.A.. 
Mester pone y kita e material- 
nan pa sera caminda conforme 
e orario stipula den e permiso. E 
caminda mester ta (haci) limpi 
prome cu habri esaki p’e usuari¬ 
onan di e caminda. 

Departamento di Obra Publico 
(D.O.W.) ta exigi cu tin permiso 


di C.P.A., den caso cu mester 
haci uso di baricada p’e activi¬ 
dad. Pues mester di permiso di 
parti di C.P.A. prome cu por 
huur baricada for di D.O.W. 

Parada y manifestacion 

Parada y manifestacion mester 
caba prome cu bahada di solo. 
Ta stipula e ruta den colabora¬ 
cion cu e seccion di trafico di 
C.P.A. di e districto concerni y 
si ta trata un parada o manef- 
estacion den diferente districto 
mester consulta cu e districto di 


Santa Cruz (como punto central 
di evaluacion). 

Seccion di polis motorisa di 
C.P.A. lo vigila y compana 
parada y/o manifestacion. Den 
interes di orden publico, liber- 
tad y seguridad Polis por cam- 
bia e ruta planea na cualkier 
momento. 

Mester cumpli inmediatamente 
cu ordo di Polis, duna den 
interes di libertad di trafico, 
orden publico y seguridad riba 
caminda. 


Zonido produci pa amplifier 
no mag molestia e personanan 
den bisindario y e zonido di 
mas duro no mag di surpasa 
95 decibel. 

Un parada no mag di pasa den 
becindario di hospital, centro 
medico, area di hotel y casnan 
pa anciano. 

Loke ta para aki riba ta conta 
tambe pa scol, durante ora di 
scol y pa espacio religioso o luga 
di reflexion durante di ora di 
sirbishi o reunion di reflexion. 

Farandula 


Anna Kournikova envolvi 
den pelea di bar 

E mucha muher di Enrique Ig- 
lesias, y ex tenista profesional 
Anna Kournikova a wordo gol- 
pea pa un cliente burachi na un 
club di Las Vegas. Dor di esaki e 
deportista y awor modelo Ruso 
tin diferente blousanan.Segun 
revista People, Kournikova 
tabata cu su manager sinta na 
un mesa vip ora un muher a 
bin cerca dje, cu signonan di 
ta burachi, y a cuminsa fastidia 
Kournikova.E dos muhernan 
mester a wordo separa, pero 
esun burachi a acerca un biaha mas na Anna ora e ultimo 
aki tabata bandonando e local.E muher a pusha Anna contra 
muraya, a benta uun glas riba dje y a wante na su garganta. 
Seguridad di e local a interveni di biaha. 



Megan Fox y Zac Efron 
ta dinner bou luz di bela 



E actriz Megan Fox y e actor Zac Efron a come hunto na e 
restaurant Pace, un di e restaurantnan mas luhoso di Los 
Angeles. E dos actornan a comparti un anochi agradabel y 
intimo, unicamente compana pa luz di bela.“Nan dos tabata 
hopi relaha, y tabata amabel cu e waiternan. Ora nan tabata 
papia nan tabata haci’e hopi cerca di otro, cu cierto compli- 
cidad”, segun un testigo a comenta.A cuminsa specual riba e 
nacemento di un romance entre nan dos, a pesar cu cada un 
tin nan respectivo pareha. Poco tempo pasa e propio Megan 
Fox a bisa “mi ta encanta Zac. Loke boso no sa ta cu Zac y ami 
ta e mesun persona. Ta mescos cu Janet y Michael Jackson, 
nos ta e mesun persona”. 


David y Victoria Beckham hunto pa Armani 



VICTORIA y David Beckham a pose hunto pa potretnan promocional nobo pa e campana Herfst/Winter 
di Emporio Armani underwear. E potretnan ta blanco cu preto. Riba un di nan por wak Victoria drumi 
banda di David, ambos den undrwear drumi riba un cabuya gigante. Riba un otro por wak David drumi 
na rand di cama y Victoria geleun riba e colchon banda di su casa, den un pose masha sensual mes. Sigur 
e pareha aki lo trese hopi bon entrada pa Armani. E potretnan a wordo saca pa Mert Alas y Marcus Piggott 
y lo por wordo mira den revistanan y billboardnan for di e luna aki mes. 


Brad Pitt mester a haya lift di un paparazzi 


Kevin Jonas ta casa 



KEVIN Jonas, di 21 
aha, a verloofd cu su 
novia Danielle Deleasa, 
di 22 ana, cu kende e tin 
un relacion amoroso for 
di 2 aha pasa. 

E noticia a wordo publi- 
ca riba e website oficial 
di e grupo hunto cu un 
potret di e pareha. “Nos 
curazonnan ta yen di 
alegria y nos ta feliz di 
comparti cu bosonan 
cu nos yiu Kevin a pidi 
Danielle pa casa. Su 
respuesta tabata si y 
e ta un bendicion pa e 
uni na nos famia. Kevin 
y Daniele noa fiha un 
fecha ainda. Famia ta 
hopiimportante a nosy 
nos ta spera di a lanta 
Kevin pa e ta un homber 
y casa maraviyoso”, se¬ 
gun mayornan di e ru- 
mannan, Denise y Kevin 
Jonas. 


LEONARDO DiCaprio ta 
parse di ta hibando su pa¬ 
sion pa poker pa cine, mien- 
tras e ta investiga mundo 
di online gambling pa un 
pelicula nobo.Di Caprio a 
gana respet di e hungador- 
nan di poker mas grandi 
di mundo, participando 
den varios torneo cu su 
amigo y tambe actor, Tobey 
Maguire, durante varios 
ana.Y awor e estreya di Hol¬ 
lywood lo protagoniza un 
rol riba aigun casino di 
Costa Rica via internet. E 
pelicula a wordo skirbi pa 
guionistanan di Ocean’s 
Thirteen, Brian Koppelman 
y David Levien, segun Hol¬ 
lywood Reporter.E dduo 
tras di e pelicula cu ainda 
no tin titulo, tambe a skirbi 
e guion di e pelicula di 
1998, Rounders, cu a mus- 
tra Edward Norton y Matt 
Damon como hungadornan 
di casino. 



Megan Fox ta critica 
director di Transformers 



MEGAN Fox, segun varios reac- 
cion, lo mester cera su boca of 
por lo menos pensa promer cu 
papia. E actriz a diii di critica 
Michael Bay, director di Trans¬ 
formers, bisando cu el a enfoca 
masba efectonan special cu riba 
e actuacionnan. 

Michael Bay a bisa den un ent- 
revista cu Wall Street Jornal cu 
Megan semper ta bisa cosnan 
ridiculo manera esey, pasobra 
e ta un mucha ainda y e mester 
madur a! 

Megan a bisa Entertainment 
Weekly cu aunke e no por papia 
malo di e pelicula aki pasobra el 
a dune fama y a habri hopi porta 
pe, hendenan no por spera mu- 
cho di Transformers pasobra e 
no ta un pelicula riba actuacion. 
Michael Bay no ta di acuerdo cu 
Fox, y ta pensa cu e tin e suerte 
di construi e careranan di e ac¬ 


tornan cu ta traha den su pelicu- 
lanan, manera Will Smith, Jamie 
Fox, Shia LeBeouf, Ben Afflecky 
Nick Cage. Ademas el ta bisa cu 


ningun hende na mundo tabata 
sa ken ta Megan Fox te ora cu 
el a pone como protagonista di 
Transformers. 


Grabacionnan 
secreto di Michael 
Jackson lo por 
wordo edita 
proximamente 



MICHAEL Jackson tabatin bastante grabacionnan cu 
no a wordo publica, y e temanan aki lo por wak luz di dia 
proximamente.E material nobo ta inclui temanan di estudio 
di aigun di e mihor disconan di Jackson, ademas di graba¬ 
cionnan mas recien haci cu e cantante Akon y e cantante di 
Black Eyed Peas, will.i.am. Y e fannan lo po scucha pronto e 
temanan nobo aki segun por conclui di e declaracionnan di e 
ex president di Sony Music, Tommy Mottola.E mes ta bisa “tin 
docenanan di canticanan cu no a yega na e disconan. Hen¬ 
denan lo scucha pronto tur e material aki, cu ningun hende 
a scucha promer. Ainda tin genio den henter e material ey”. 
Mottola ta anadi cu e lanzamentonan llo por continua durante 
ananan, inclusive mas cu esunnan di Elvis.Akon a completa 
solamento un tema cu Michael Jackson, titula Hold My Hånd, 
y e ta dicidi pa mantene tur su demas trabou warda te ora 
famia Jackson dicidi con pa use.E ta bisa “nan tur ta graba¬ 
cionnan positivo, canticanan anima, temanan pa hende pensa 
riba e problemanan di bda. Intencion tabata pa uni hende, 
pa laganan ta mas cerca un cu otro”.E noticia ta bin apenas 
aigun dia despues cu a wordo revela cu Jackson tabatin un 
serie di grabacionnan cu Freddy Mercury di ananan 80 “cu 
ningun hende a scucha”. 

Arubianonan na Hulanda a celebra tambe Fiesta di San Juan 



DEN HAAG - E comunidad Arubano na Hulanda a celebra diado- 
mingo 28 di juni ultimo, Dia di San Juan den Boerke Mutsaers na 
Tilburg. Presente n’e ocacion aki tabata Ministro Plenipotenciario 
sr. Frido Croes y esposa Lourdes Croes-Figaroa, miembronan di 
Nos Baranca y un publico grandi di Arubanonan cu a bin presencia 
e evento cultural aki. 

E programa a cuminsa cu canto di e himno Aruba Dushi Tera’ pa 
Oslin Trimon, sigi pa discurso di Presidente di Nos Baranca, sra. 
Mena Maduro. 

Sra. Maduro a gradici tur esnan cu a contribui n’e celebracion 
aki. En especial e tabatin un danki grandi na Cas di Aruba, cu 
tur ana ta sostene e Festival di San Juan cu subsidio. Tambe sra. 
Mena Maduro tabatin aprecio p’e publico cu tur ana ta asisti n’e 
Festival, pasobra sin publico no tin celebracion di San Juan, asina 
sra. Maduro a bisa. 

Minister Plenipotenciario sr. Frido Croes a para keto n’e celebra¬ 
cion di San Juan aki na Hulanda. E mandatario a mustra riba e 
importancia den mantencion di nos cultura y ta pesey Nos Baranca 
semper a conta y por sigi conta cu e apoyo di Cas di Aruba. Tambe 
Frido Croes a bisa di ta mira e importancia pa nos hobennan lanta 
cu e tradicion Arubiano. Frido Croes finalmente a felicita Nos 
Baranca y tur esnan cu a yuda cu awe nos ta celebra Festival di 
San Juan na Hulanda. 

Un cantidad di 5 cantante a participa n’e Festival di San Juan. 
Ganador a keda den persona di sra. Michelle Thijssen, kende a 
ricibi e trofeo for di man di sr. Dennis Geerman di Vision Aruba. 
Minister Plenipotenciario Frido Croes a haci entrega di e copa na 
Marcelino Paesch cu a termina na di dos lugar. E tercer premio 
a bai pa Mirtha Giel, kende a ricibi su trofeo for di sr. Miro Rid- 
derstaat. 

Tambe tabatin concursonan di baile di e cancion di Dera Gai cu 
a keda gana pa Hubert y Ingie. E wega di ranca bandera a wordo 
gana pa Mirtha Giel, mientras cu Lucia Tromp a gana e wega di 
mata e gai. 

Durante e Festival di San Juan/Dera Gai na Tilburg tabata tin 
presentacion di grupo di baile Tilburg New Dimencion, Jonathan 
Hoevertsz, Luis and the Tropicals, y musica ranchera di Oslin 
Trimon. Despues a sigi un fiesta bailable cu actuacion di Luis and 
the Tropicals. Tabata un atardi Arubano ameno y exitoso. 


Atletanan di Dojo 
Boye a pasa nan 
prome examen pa 
Thai Boxing 

AKI nos por wak e atletanan y hunto cu e asistente instructor di 
Dojo Boye cu a pasa nan examen pa nan prome banchi di Thai Box¬ 
ing. Aki por wak Imromar Centeno, Rodlimar Centeno, Lorenzo 
Leeuw, y Jordan Essend, hunto cu e asistentenan Rygell Boye y 
Jason Richardson.y nos kier a deseanan hopi pabien. 


Mamta 

Despues di analisa e veredicto di Huez 

Minister drs. Booshi Wever ta haya cu Trias Politica na peliger 

Si mester lo denunca esaki na Nacionnan Uni 


RESPETANDO sentencia di 
Huez, y pues cumpliendo cu 
esey, e rectificacionnan encuan- 
to su expresionnan relaciona cu 
e persona di Rudy Lampe, a sali 
den e corantnan manera dicta. 
Pero como cualkier ciudadano 
Minister drs. Booshi Wever ta 
bisa cu e tambe tin derecho 
di tin su opinion, y di expresa 
esaki riba cualkier sentencia, y 
di e derecho ey e ta haci uso. 
Fuera di su derecho di expre- 
sion, Minister drs. Booshi Wever 
tin tambe e deber y obligacion 
pa bringa pa nos democracia. 

Respetando e sentencia no ta 
encera cu e mester ta di acu- 
erdo cu e consideracionnan y 
e sentencia. Un sentencia cu 
p’e, y pa tur cu ta comprende 
y respeta nos Trias Politica, ta 
incomprendibel, pasobra e ta 
trece nos democratico den pe¬ 
liger, segun Booshi Wever. 

Cu e sentencia aki Huez a mishi 
cu lo fundamental di nos consti- 
tucion, pasobra, cu un senten¬ 
cia asina e principionan di nos 


Trias Politica, y for that matter 
di cualkier pais democratico, ta 
cay den otro! 

Huez de facto a asumi e re- 
sponsabilidad di un otro pia di 
nos Trias Politica, esta e pia di 
e Organo Controlador (Parla¬ 
mento), pues a bay sinta den 
stoel di Parlamento, mescos 
cu na otro ocasion(nan) cierto 
sentencia tambe a hole tambe 
otro pia, esta esun di Gobierno 
(caso Digicel). 

Contrario na expresionnan cu 
sra. Presidente di Parlamento 
lo no a hala su atencion riba su 
actitud, ta bon cla cu esaki de- 
finitivamente a sosode. E argu¬ 
mento pues cu ta entre otro, pa¬ 
sobra sra. Presidente no a actua, 
Huez por a “mete”, no ta valido; 
den su opinion na tur manera 
Huez a busca motibo(nan) pa 
no dun’e razon, segun Minister 
drs. Booshi Wever. 

“Mi a yama e argumentonan 
cu a conduci n’e sentencia un 
“kronkelredenering”, pa por “at 
any cost” yega na un sentencia 


“feliz” pa Rudy Lampe, pa rec- 
ompensa esaki pa su traicion 
pa a hiba redo pa Brinkman, 
p’esaki den Kamer na Hulanda 
trece acusacionnan serio y 
denigrante contra Minister 
President Nelson Oduber, SIN 
CU E PRESIDENTE NI SIQUI- 
ERA HALA BRINKMAN SU 
ATENCION. 

Awor na Aruba “our own peo- 
ple” ta pidi Huez Hulandes un 
veredicto den un caso cu e “own 
people” ey ni tabatin derecho pa 
sake for di Parlamento. Esaki t’e 
sistema di NSB-ers, kendenan 
den guera a traiciona nan pro- 
pio conciudadano n’e Aleman- 
nan, tin ora nan propio famia! 

Pa colmo e abogado defensor 
di Rudy Lampe, na lugar di just 
keda n’e defensa, a bay asina 
leu di expresa cu e ta sinti un 
berguenza pa Aruba, of cu e 
tin berguenza di mi, y cu esey 
no solamente a dunami “een 
schop na”, pero pio ainda cu e 
expresion ey a bay di acuerdo cu 
e kiebra di nos Trias Politica”, 


Booshi Wever a sigui comenta. 

E sentencia pa rectifica den 
corant, ta un consecuencia log- 
ico dicon e proceso a bay; pero, 
pa dicta cu fuera cu e rectifica- 
cion mester sali den Bon Dia, e 
mester sali tambe den Diario y 
Amigoe, ta un indicacion con 
leu Huez a yega pa yuda Rudy 
Lampe, p’e simpel hecho cu 
na ningun momento e tabatin 
combersacion of entrevista cu 
esakinan. 

Otro fayo di Huez ta cu e no 
tabata sa di separa apel for di 
peer, ora cu el a referi na un 
caso, p’e similar n’esun aki, 
pero cu e diferencia cu e caso 
cu el a tuma como ehempel, 
tabata trata di un reunion po- 
litico pafo di Parlamento, unda 
un Parlamentario lo a haci un 
apelacion riba su inmunidad 
como Parlamentario pa haci 
expresionnan inadmisibel con¬ 
tra su opositor(nan). Como cu 
e NO a haci e expresionnan aki 
den Parlamento, pero pafor di 
dje, e a perde su caso. 


Ta un lastima cu como nos 
Hueznan ta wordo apunta 
(benoemd) pa bida, no tin 
posibilidad pa evalua nan fun- 
cionamente. 

Contrario na esey, nos politico- 
nan, Parlamentario y Minister¬ 
nan, ta wordo huzga cada 4 ana 
pa pueblo! Esey t’e diferencia 
entre un democracia cu un Trias 
Politica, y un dictadura, of, den 
e situacion actual den Reino, e 
escogencia cu nos tin pa bira un 
subdito di Hulanda manera e 
mesun Rudy Lampe ey hunto cu 
AVP ta trata na bende pueblo. 
Manera ya el a expresa caba, e 
caso aki ta bay Hoger Beroep 
y Casacion; si mester, of hasta 
si bin un sentencia cu ta haci 
nulo e sentencia aki, lo e bay 
Nacionnan Uni (comision neo- 
colonizacion, comision de- 
colonizacion), pa pidi atencion 
internacional p’e metodonan 
inaceptabel den un pais demo¬ 
cratico cu su Trias Politica, 
Minister drs. Booshi Wever a 
conclui. 


Ivan Quandus Personahe di juli 2009 


TRABOU ta amor visibel. Y 
si bo no por traha cu amor ma 
solamente cu disgusto, ta miho 
bo sinta na pia di tempel tuma 
limosna di esnan cu ta traha cu 
alegria. ~ Kahlil Gibran 
Pa diesun ana caba Sra. Joy 
Raghunath, Directora di New 
India Assurance ta duna honor 
na 12 persona cu tur ana ta 
aparese riba cada luna di e 
tan aprecia Calendario di Per¬ 
sonahe. Esaki ta un muestra 
di aprecio demostra na cada 
persona cu den su dedicacion 
ferviente na su trabou of na 
un causa specifico ta duna 
ehempel pa otronan tambe por 
sigui anadi energia constructivo 
na nos pais. Mientras cu hopi 
di e personahenan cu ta stima 
nan trabou ta resulta di ta ar¬ 
tista, e Calender di Personahe 
no ta enfoca specificamente 
riba artista sino riba hende 


cu di forma dedica ta expresa 
nan amor propio den fervor di 
trabou y den aporte na nan co- 
munidad. Den luna di juli 2009 
New India Assurance ta duna 
homenahe na e amor profundo 
cu Ivan Quandus ta expresa den 
su dedicacion na musica. Cu su 
baho e ta forma un fundeshi 
fuerte pa asina acompana cu 
otro musiconan e yuda mani¬ 
festa henter e curpa musical 
cu un ensemble por compila 
conjuntamente. Riba e Soul- 
Painting por aprecia con Ivan 
su mannan manera un mago 
ta transforma su instrumento 
den un ser apasiona cu for di su 
lombrishi ta canalisa amor mu¬ 
sical den caricia pa oido di un y 
tur cu kende Ivan ta comparti 
su arte. Yvan su poema cual 
ta subraya e ilustracion visual 
riba e Calendario di Personahe 
ta papia pa su mes mientras cu 

e ta enfoca riba e loke Ivan ta 
comparti unabes cu su instru¬ 
mento cuminsa conbersa den su 
tonalidadnan profundamente 
caluroso. Yvan ta dono y ing- 
eniero di un Recording Studio, 
caminda cu su santo pasenshi 
e ta sigui ofrece un plataforma 
amplio pa duna hopi otro mu- 


sico e sosten tecnico y moral pa 
nan tambe por realisa nan arte. 
Cu Ivan su imagen New India 
Assurance a desea pa luna di 
juli lo por ta un manifestacion 
di e amor y pasenshi cu nos pais 
mester pa haci e arte di bida un 
placer berdadero pa tur hende 
na Aruba. 


AWEMamta 

noticia@awemainta.com 

Dos palanca di Douane a baha cu pensioen bon mereci 

DURANTE un ceremonia chikito na club 
DOSVA, sres. Max J. Werleman y Eric 
L.Croes a tuma despedida for di nan cole- 
ganan di seccion di Stad y demas coleganan 
di Douane. Sr. Max Werleman a cuminsa 
traha na Cuerpo di Douane na ana 1970 y 
a avansa durante su carera na Douane di 
hulpkommies te cu Verificateur le klasse 
cual opleiding pa Verificateur el a sigi na 
Hulanda. El a traha na diferente seccion 
di Douane y a logra cu su dedicacion e 
opleiding mas halto den Douane na Hu¬ 
landa. El a traha como hefe suplente na 
diferente ocacion na diferente seccion di 
Douane. 



04/07/2009 



1 / 2.. CLOSE TO ME - KATRINA 
2/1.. MY BELIEVE - MR. VEGAS 
3/ 4.. PASHON Y AMISTAD - 2 BY 2 
4 / 6.. BOOM BOOM - BLACK EYES PEAS 
5/ 9.. DO SOMETHING - BOMANI 
6/7.. ITS HAPPENING - JFH 
7 / 5.. HISTORIA DI AMOR - GERALDINE BATISTA 
8 / 11.. ASI ME GUSTA EL COMPA - MICHEL BATISTA 
9 / 12.. MIJN BABY - CACHE LIVE 
10 / 8.. UNSTOPPABLE - 2 FACE IBIDI - R KELLY 
11 / 13.. LOVE YOU MORE - CLARA LA FARO 
12 / 16.. NO OTHER LOVE - JOHN LEGEND-ESTELLE 
13/ 10... EL AMOR - TITO EL B AMBINO 
14/ 18.. WHY RU - AMERIE 
15 / 20 .. CAMA - NEW YORK MAMBO 
16 / 14.. BEAUTIFUL SUNSHINE - FONSECA 
17/ - FLY HIGH - SHAGGY / GARRY NESTH 
18/- JUMP - FLORIDA-NELLY FURTADO 
19 / - YA NO TE QUIERO - FRANK REYES 
20/17.. SHE AINT 


AINT GOT - LA TOYA \ 



I 


Aruba's Top 20 produced by: Johnny Habibe 
m For Hit 94 Mega 88 FM stereo 


£ 


Max Werleman a traha dia 2 di juli ultimo 
pa delaster dia unda cu e lo bay cu vakantie 
y aansluitend pensioen. Coleganan di sec¬ 
cion di Stad a desea Max Werleman hopi 
pasenshi y sosiego den su proximo funcion 
cu ta pensioen. 

Sr. Eric L. Croes tambe a cuminsa como 
hulpkommies na ana 1970 y durante su 
ananan na Douane a sabi di yega e rango di Hoofdkommies- Ver¬ 
ificateur cu t’e opleiding den Douane mas halto duna na Aruba 
mes. Eric Croes tabata gosa di e carisma cu e tini y tur na Douane 
ta stime mescos cu sr. Max Werleman. 

Coleganan a deseanan tur dos hopi forsa y sosiego den nan pen¬ 
sioen bon mereci. 

Lider MPA, Monica Kock 

Turismo a baha, construction a 
para y Valero posibel paro total 

Y no tin plan di accion di parti 
di gobierno 

Recientemente tabatin un reunion na parlamento cu WAB, AHATA 
y AAS. Den e reunion aki solamente tabata presente e presidente di 
e comision Dumfries, MPA sr. Lampe cu a bin laat. Sra van Poppel. 
AVP no tabata presente ni e miembronan di MEP di e comision 
tabata presente. Splicacion duna tabata cu nan ta campanando. 
E topico tabata e crisis economico y situacion di Aruba na unda 
tabatin invitado. E comentario di e invitado tabata cu nos tin un 
crisis economico na Aruba, y esey no ta wordo atendi pasobra 
campana ta mas importante. Comentario tabata cu Aruba su 
economia no por wanta 3 luna sin wordo atendi. MPA ta haye un 
lastima mirando e informacion cu a wordo duna na e reunion. 
AHATA ya caba a kita 50% di trahador cu ta via subcontractor. Y 
den constructiom 75% di e trahadornan di subcontractors a wordo 
retira. Esaki ta 5000 trahador. Den esaki e pregunta ta keda unda 
nan ta y di kico nan ta biba. Mas ainda WAB a trece dilanti cu tin 
proyecto manera Corte cu te awe ta para pa mas cu un ana. Di 
parti di e organisacionan ta trata todo por todo pa wanta e per- 
sonanan na trabao. Lastima cu no tin plan di accion di Gobierno. 
Awo cu Valero tambe a informa cu e ta bay para operacion den 
tres luna gobierno mester tin un plan di accion pasobra e situa¬ 
cion economico di Aruba awo ta alarmante. Pero parce esaki no 
ta importante pasobra no ta pone atencion na dje. Ta tempo pa 
pone e pais como prioridad. 

Arubianonan na Hulanda a celebra tambe Fiesta di San Juan 



DEN HAAG - E comunidad 
Arubano na Hulanda a celebra 
diadomingo 28 di juni ultimo, 
Dia di San Juan den Boerke 
Mutsaers na Tilburg. Presente 
n’e ocacion aki tabata Minis¬ 
tro Plenipotenciario sr. Frido 
Croes y esposa Lourdes Croes- 
Figaroa, miembronan di Nos 
Baranca y un publico grandi di 
Arubanonan cu a bin presencia 
e evento cultural aki. 

E programa a cuminsa cu canto 
di e himno Aruba Dushi Tera’ 
pa Oslin Trimon, sigi pa discur¬ 
so di Presidente di Nos Baranca, 
sra. Mena Maduro. 

Sra. Maduro a gradici tur esnan 
cu a contribui n’e celebracion 
aki. En especial e tabatin un 
danki grandi na Cas di Aruba, 
cu tur ana ta sostene e Festival 
di San Juan cu subsidio. Tambe 
sra. Mena Maduro tabatin apre- 
cio p’e publico cu tur ana ta 
asisti n’e Festival, pasobra sin 
publico no tin celebracion di 
San Juan, asina sra. Maduro 
a bisa. 

Minister Plenipotenciario sr. 
Frido Croes a para keto n’e 


celebracion di San Juan aki 
na Hulanda. E mandatario a 
mustra riba e importancia den 
mantencion di nos cultura y ta 
pesey Nos Baranca semper a 
conta y por sigi conta cu e apoyo 
di Cas di Aruba. Tambe Frido 
Croes a bisa di ta mira e impor¬ 
tancia pa nos hobennan lanta 
cu e tradicion Arubiano. Frido 
Croes finalmente a felicita Nos 
Baranca y tur esnan cu a yuda 
cu awe nos ta celebra Festival di 
San Juan na Hulanda. 

Un cantidad di 5 cantante a par- 
ticipa n’e Festival di San Juan. 
Ganador a keda den persona di 


sra. Michelle Thijssen, kende 
a ricibi e trofeo for di man di 
sr. Dennis Geerman di Vision 
Aruba. Minister Plenipotencia¬ 
rio Frido Croes a haci entrega 
di e copa na Marcelino Paesch 
cu a termina na di dos lugar. E 
tercer premio a bai pa Mirtha 
Giel, kende a ricibi su trofeo for 
di sr. Miro Ridderstaat. 

Tambe tabatin concursonan di 
baile di e cancion di Dera Gai cu 
a keda gana pa Hubert y Ingie. E 
wega di ranca bandera a wordo 
gana pa Mirtha Giel, mientras 
cu Lucia Tromp a gana e wega 
di mata e gai. 

Durante e Festival di San Juan/ 




Dera Gai na Tilburg tabata tin 
presentacion di grupo di baile 
Tilburg New Dimencion, Jona¬ 
than Hoevertsz, Luis and the 
Tropicals, y musica ranchera di 


Oslin Trimon. Despues a sigi un 
fiesta bailable cu actuacion di 
Luis and the Tropicals. Tabata 
un atardi Arubano ameno y 
exitoso. 



" 3D movies 
Cr presented by 


SETAR 


THE C I N 

www.thecinemas.aw 


VALID TILL JULY 8 


AT RENAISSANCE - ORANJESTAD 1 

rPGH ICE AGE 3 DAWN OF THE DINOSAURS 

daily: 4.15 6.15 

matinee: 12.20 2.20 late show: 

% 

dU 

NEW 


FE PUBLIC ENEMIES NEW 

daily: 5.45 8.45 


matinee: 12.05 2.50 late show: 11.30 


FG43 

TRANSFORMER 2 

daily: 

6.00 

9.00 



matinee: 12.00 

2.50 

late show: 

11.50 

HEJ 

THE TAKING OF PELHAM 123 




daily: 

5.15 

7.30 

9.45 


matinee: 12.40 

3.05 

late show: 

12.00 

EG-! 

YEARONE 

daily: 

5.50 

8.00 

10.05 


matinee: 1.30 

3.40 

late show: 

12.10 

rPGl 

TERMINATOR SALVATION 




daily: 

matinee: 

8.15 

late show: 

11.00 

FG-il 

IMAGINETHAT 

daily: 

4.55 

7.10 

9.30 


matinee: 12.10 

2.30 

late show: 

11.50 


AT PASEO HERENCIA 1 

fPGI ICE AGE 3 DAWN OF THE DINOSAURS 

daily: 4.00 6.00 8.00 

matinee: 12.00 2.00 late show: 

V 

dU 

NEW 


csj 

PUBLIC ENEMIES 

daily: 

matinee: 12.05 

5.45 

2.50 

8.45 

late show: 

NEW 

11.35 

EG-l 

THE PROPOSAL 

daily: 

matinee: 12.05 

4.30 

2.20 

6.45 

late show: 

9.00 

11.15 

fro! 

LAND OF THE LOST 

daily: 

matinee: 


10.00 
late show: 

12.05 

FRU 

THETAKING OF PELHAM 123 

daily: 5.30 

matinee: 12.55 3.10 

7.45 

late show: 

10.00 

12.10 

rpGH 

IMAGINETHAT 

daily: 

matinee: 12.00 

4.40 

2.20 

late show: 


FG-13 

YEARONE 

daily: 

matinee: 

7.00 

9.20 

late show: 

11.30 

PG43 

THE SOLOIST 

daily: 

matinee: 12.55 

5.50 

3.20 

8.15 

late show: 

11.00 


Matinee: sat & sun | Late show: fri & sat 

Simannan cu ta intenso pa comisionnan di 2025 






DIABIERNA 26 di Juli amarca 
un dia intensivo pa tur comision 
di Aruba 2025. Un dia cu a cum- 
insa 8’or di mainta. E tema di e 
diaakitabata “Move to Action”. 
Proyecto Aruba 2025 ta bay 
den accion!. Proyect Advisory 
Council, esta PAC, a reuni tur 
voluntario cu ta activamente 
ocupa den e comisionnan pa 
un dia di hopi expectativa. Lu- 
gar di e encuentro tabata Divi 
Phoenix. 

Diesdos comision a duna loke 
tin di trabao actualmente. E 
agenda di dia a consisti di e 
bonbini di parti di presidente di 
PAC, y a sigui pa cada comision 
comparti nan plannan. 

Un punto di agenda masha 
importante tabata esun di “En¬ 
gagement Strategy”. Esaki ta 


strategianan pa haya e com- 
promisio pa finaliza e plan. 
Despues di e parti aki riba 
agenda, miembronan presente 
por a comparti tur loke nan 
a haci y encontra den nan 
trabao cu otro. Aki e trabao di 
busca hunto tambe e diferente 
stakeholders cu pa un ta pa 
cierto punto y pa otro e ta nifica 
tambe otro punto. Despues di 
un almuerzo lihe, e dia di dia¬ 
loga hunto a sigui cu e strategia 
di implementacion di e trabao y 
cu otro puntonan di importan- 
cia. Durante e atardi tabatin un 
presentacion di e Ruimtelijke 
Ordenings’ Plan 
(ROP) cu ta un plan cu ta 
concerni tur parti di Aruba. 
Palabranan di gradicimento y 
clausura tabata hopi inspirativo 


di parti di Sra. Dijkhoff-Pita di 
e PAC group. E atardi a finaliza 
cu e parti social esta un “happy 
hour”. Tabata un dia di trabao 
basta intenso y cu e bahada di 
solo banda di Aruba su lama 
blou y beachnan blanco a duna 
mas gusto pa voluntario di e 
comisionnan di Aruba 2025. 
Nota di redaccion: Pa esnan 
cu ta sigui di cerca e Proyecto 
Aruba 2025, e fase di e proyecto 
ta den e finalizacion di diseno y 
destino. Tur aporte di comision¬ 
nan ta ser incorpora den e Plan 
Integral Strategico Nacional. E 
plan aki lo tin su prome “draft” 
den e proximo luna nan y e 
obhetivo ta pa entrega esaki 
na november pa e gobierno cu 
sinta incorpora esaki den su 
maneho. 


Awe tardi...ta’bo so falta!! 


COMISION “Nos Cultura” cu 
ta un comision di e Proyecto 
Nos Aruba 2025, ta recorda 
tur hende cu awe tardi pa 5’or 
lo cuminsa cu nan actividad na 


Musa Café cu ta keda den caya 
grandi, Caya Betico Croes. Den 
Musa Café, ex Access Gallery, lo 
tin un brindis y presentacion pa 
prome biaha publicamente di e 


trabao di e comision cu ta un di 
e ultimo comisionnan cu a ser 
institui oficialmente pa Nos 
Aruba 2025. 

E trabao cu ta ser presenta ta 
e declaracion di aspiracion, cu 
na Ingles e termino ta “Aspira¬ 
tion Statement”. Tur hende cu 


ta traha den ramo di cultura ta 
bonbini. Tur hende cu kier sa 
mas y cu kier duna nan opinion 
retro-alimenticio (feedback) 
tambe ta bonbini. 

Aruba tin su cultura. Cultura 
riba su mes ta amplio. E no ta 


solamente arte. Si di berdad bo 
ta stima Aruba, anto acudi na e 
invitacion aki. No lubida e lema 
di Aruba 2025: “Abo ta dicidi 
awe nos Aruba di manan”. No 
falta. Dos ora di bo tempo lo 
ta hopi fructifero pa futuro di 
Aruba su Cultura na 2025. 

Siman pa comunidad 


E siman di comunidad a pre- 
para un siman hopi interesante, 
informativo y educativo den 
varios districto di Aruba. 
Comision “Community Based 
Initiatives” of Comision di 
“Iniciativanan Comunitario” ta 
consisti di como 8 miembro ac- 
tivo. Na fin di februari durante 
2 dia di exposicion di Aruba 
2025, e comision a presenta 
su prome draft di e “Aspiration 
Statement” pa tur interesado 
den Aruba (Stakeholders) y 
comunidad tambe. Despues 
di a finaliza nan periodo di 
ahustanan e declaracion aspi- 
rativo y trabaonan cu ta hiba 
pa yega nan un diseno cu ta 
inclui tambe e asina yama 
“road map” a prepara pa bay 
comunidad atrobe. Comision 
“Iniciativanan Comunitario” ta 
reuni tur diaranson y fechanan 
pa entrega tur loke e proyecto 
ta rekeri a hiba nan pa haci e 
presentacion den comunidad. 
Pa evita e dianan cu ta bini 
unda casi tur hende ta bay va- 
cantie, a convoca encuentronan 
den districto di Oranjestad, San 
Nicolas, Santa Cruz y Noord. 
A convoca tur hende di e otro 
districtonan cu ta den vecin- 
dario. Invitacion special di 
antemano a ser manda pa tur 
“stakeholder”, es decir esnan cu 
ta tin e interes di e temanan den 
nan organizacion. Tambe ta 
asina cu comunidad a ser invita 
pa medio di propaganda via 
prensa y radio. E prome anochi 
cu a ser teni pa Oranjestad y 
vecindario a ser teni na “YMCA- 
Dakota” y e tema di e anochi 
aki tabata ta Bienestar So¬ 
cial, Seguridad, Legislacion y 
Participacion Civico. Tabatin 
oradornan invita cu e tema 
nan cu ta parti desde varios 
tema di e anochi. Un iniciativa 


cu sigur a sali for di e comuni¬ 
dad empresarial ta “Adopt-An 
Addict”. Audrey Lacle, presi- 
dente di e fundacion a duna di 
conoce nan trabao y con cos ta 
andando cu e organizacion y e 
resultadonan. John Larmonie 
cu a representa “Neighborhood 
Watch Pos Chikito”, kende 
alavez ta un oficial di Polis, a 
elabora extensamente riba cri- 
men. “Neighborhood Watch” 
ta un ehempel di iniciativa di 
comunidad. Otro iniciativa 
di comunidad ta e comision 
di mayor. Sr. Jeffrey Matos a 
duna su bistå riba e mayornan 
trabao pa cu e muchanan cu ta 
bay scol. 

Di dos dia di presentacion a 
tuma lugar na San Nicolas. Lu- 
gar di encuentro tabata YMC A. 
Tema di anochi aki tabata Edu- 
cacion y Negoshi chikito. Ora¬ 
dornan tabata cuater. Laureen 
Dix di Camara di Comercio a 
hiba su discurso di e forma nan 
di negoshi y varios conseho y 
punto nan pa tuma na cuenta. 
Stanley Kuiperi, cu ta docente 
na IPA a elabora riba arte den 
educacion cu ta sirbi pa motiva- 
cion di creatividad pa mucha y 
hende grandi pa stimula tambe 
e creatividad den haci negoshi. 
Ramsey Acosta di Volks Crediet 
Bank a papia di e rol di financia 
negoshi chikito. A duna varios 
punto di interes ora di haci 
prestamo pa negoshi chikito. 
Richard Visser di Visser Trading 
a duna su charla riba negoshi 
pero tambe e parti di educacion 
den negoshi. 

Den Club San Martin a tuma 
lugar anochi number tres, cu 
tabata tin como tema: “Medio 
Ambiente y Recreacion”. Ta¬ 
batin presentacion di Olinda 


Rasmijn riba e tema di medio 
ambiente. Rasmijn ta di Fun¬ 
dacion Stimaruba. Gisela de 
Cuba cu ta un empleado di 
IDEFRE a ilustra importancia di 
movecion, nutricion y practica 
di deporte pa tur hende. Gisela 
a presenta tambe e detayenan 
riba e weganan di reino cu ta 
bay tuma lugar proximamente. 
Angelo Tromp a presenta cul- 
tura como parti di recreacion. 
E ultimo anochi anticipa di a 
bira uno di hopi dialogo, tabata 
esun nan Club Don Bosco, cu a 
hiba e tema nan: “Salud y Bida 
Spiritual”. Maria Geerman, un 
senora di hopi sabidura riba re- 
medi di tera y cu nos por yama 
“curandera” a duna un discurso. 
Maria ta un senora cu ta den su 
80 ana, pero ainda ta conserva 
sabidura di su tanta curandera, 
a conta di curacion pa medio 
di planta y e parti di reza cu 
hende pa nan cura. E anochi 
tambe a conta cu presencia di 
Nathaly Martijn, conoci riba 
tereno di remedi convencional, 
cu a duna splicacion riba uso 
di remedi, conseho y guia cu 
mester tin pa uso di remedi 
y a papia riba remedinan ge- 
nerico. Sr. Jacob, mihor conoci 
como “Father Jacob” a papia 
di spiritualidad. Father Jacob 
a trece na un manera simpel e 
splicacion di e spiritualidad. Un 
orador cu a bolbe briya cu su 
presencia tabata Richard Visser 
como specialista riba salud y cu 
a sa di combina salud cu spiri¬ 
tualidad. Mester remarca cu e 
anochi nan tabata interesante. 
Ausencia di basta stakeholder y 
comunidad mes tabata remar- 
cabel. Por bisa si cu e anochi 
nan tabatin basta discusion y 
pregunta. Moderadornan ta¬ 
bata Jan Veneman, drs. Pancho 
Geerman, Cherryldine Muller 


y dr. Tony Green. Comision di 
Iniciativa Comunitario pronto 


lo publica tur loke a bin afo di 
e encuentronan. 

Ateliers ’89 cu bunita exposicion 3 in 1 


TABATA siman pasa, cu Ate¬ 
liers ’89 a organisa un bunita ex¬ 
posicion, cu a ser titula: “3 in 1”, 
unda por a mira presentacion 
di alumnonan di teatro Play, 
presentacion di alumnonan 
di workshop di video, duna 
pa Merel van ‘t Hullenaar y e 
exposicion di artistanan local 
mes, manera Glenda Heyliger, 
Nelson Gonsalez, Alida Marti- 
nez, Jess Wolff, Ryan Oduber, 
Osaira Muyale, Irene Peterson, 
Rob ter Haar y Elvis Lopez. 

Por aprecia e exposicion aki 
ainda e fin di siman aki na 
Ateliers ’89 cu ta keda den Do- 
municanessestraat 34. 

Ultimamente Servicio di Aduana tabata di fiesta pa varios motibo 



DIA 19 y 26 di juni ultimo, 
Servicio di Aduana tabata di 
fiesta dor cu dos grupo grandi 
di douanero a haya nan pro- 
mocion. Un grupo cu a sigi y a 
gradua p’e rango di Kommies- 
Verificateur der Invoerrechten 
en Accijnzen (I&A) na ana 2007 
y un otro grupo cu a wordo pro- 
movi pa medio di anciénniteit. 
E grupo cu a gradua p’e rango di 
Kommies-Verificateur der I&A 


ta sr. Francis Perez, sra. Gwen- 
dolyne Boekhoudt, Omaira 
Krozendijk-Franken, sr. Edgar 
Croes, sr. Gregory Illidge, sr. 
Roni Croes, sra. Anna Croes- 
Gonzales, sra. Mildred Fran- 
ken-Pena, sra. Vivian Geerman, 
sra. Sharina Hernandez, sr. 
Hyancintho Jacobs, sr. Ronnie 
Kelly, sr. Ernesto Marin, sra. An- 
geli Nuboer, sr. Guillermo Ruiz, 
sra. Ivette Semerel, sr. Hubert 




Simileer, sr. Enrico Soto, sra. 
RaquelitaTromp, sra. Deyanira 
Tromp-Ras, sra. Marilyn Webb 
y sra. Elaine Yarzagaray-Riley. 

Tur e douaneronan ariba men- 
ciona a sigi y a termina e curso 
di Kommies-Verificateur der 
I&A exitosamente y a wordo 
promovi pa dicho rango. 

E curso di Kommies-Verificateur 
ta un curso hopi intensivo di un 
duracion di mas o menos dos 
ana, alabes e t’e curso di mas 
halto di Douane cu ta wordo 
duna aki na Aruba. E meta di 
e curso aki ta pa specialisa e 
douaneronan riba tereno di 
verificacion. 


E grupo cu a haya promocion 
pa medio di anciénniteit tabata 
srs. Franklin (Fu) Croes y sr. 
Franklin Paesch, sr. Roy Olive 
y sr. Ruben Henriquez cual 
wordo promovi pa e rango di 
Hoofdkommies der I&A 1ste 
klasse "A". 

Sra. Janine Rojas-Coffie, sra. 
Filomena Kock-Werleman, sra. 
Mireya Amaya-Flanegin, sra. 
Xiomara Molina, sra. Tania St. 
Jago, sr. Juan Marin y sr. Gwen- 
dell Wouters a wordo promovi 
pa e rango di Hoofdkommies 
der I&A 1ste klasse. 

Sra. Arlinda v/ der Biezen, 
sra. LLasmira Infanzon, sra. 
Wilfrida Croes y sra. Siera Win- 


terdaal, sr. JohnTromp, sr. Ivan 
v/der Linden, sr. Randolph 
Kock, sr. Robertico Figaroay sr. 
Jeffrey Schuilenburg a wordo 
promovi pa e rango di Kommies 
der I&A 1ste klasse "A". 

Sra. Carol Guerra-Hodge, sra. 
Mildred Croes, sr. Ivan Werle- 
man, sr. Wilfred Tromp, sr. 
Porfilio Croes, sr. Andries Hi- 
jmering, sr. Oliver Wever, sr. 
J.M. Lopez, sr. Ryan Lopez, 
sr. R.M. Thijsen, sr. Roland 
Wernet, sr. Alexander "Pietje" 
Geerman, sr. Porfilio Croes, sr. 
Giovanni Nicolaas y sr. Andries 
Hijmering a wordo promovi pa 
e rango di Kommies der I&A 
1ste klasse. 

Tur e douaneronan ariba men- 
ciona a ricibi nan decreto gu- 
bernamental y nan insignia cu 
ta coresponde nan rangonan 
for di e hefenen di e diferente 
seccion nan di Douane. 
Gerencia di Aduana ta felicita 
tur e douaneronan menciona y 
ta desea nan tur clase exito cu 
nan promocion y rango nobo. 
Un pabien na boso tur. 

Guardianan di 
hotel cu 
problema cu 
turista burachi 

PRESENCIA di polis a wordo 
pidi diahuebs 02.21 di madru- 
ga, na un highrise hotel, unda 
un turista burachi, ta cau- 
sando basta problema. Ora 
cu polis a yega e guardianan 
a hiba nan n’e kamber unda 
e turista ta hospeda. Ey nan 
ta topa cu e homber burachi 
drumi riba caya y riba dje, ta- 
batin dos muher y un homber 
ta wante. 

Polis a purba papia cune, 
pero e no ta razona. Polis a 
detene y hibe warda di polis 
na Noord, unda el a keda sera 
p’e calma. 


Homber ta 
menasa su 
casa di mate 
den presencia 
di polis 

Presencia di polis a wordo pidi 
diahuebs na un cas na Rooi 
Kochi, pa intermedia den un 
problema entre un homber y 
un muhee. 

N’e cas polis ta papia cu e 
muher R.C. di 41 ana, y e ta 
bisa cu e tin problema cu su 
casa S.C. di 52 ana. E homber 
tabata hopi agresivo. 
Mientras cu polis tabata papia 
cu e muher, e homber a sali 
y den presencia di polis, el a 
pusha e muher y a menase 
di mate. 

Polis a detene y hibe warda di 
San Nicolas. 



HOTLINE 

733-8477 



Spera Mas. Hanja Mas. 


AWE« 

Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


GRADICIMENTO / INVITACION 



Di su yiunann nietonan y bisnietonan, su ruman, suegro y suegranan 
Y demas famia. 

Un palabra di danki na Dr. Rivera, na Verpleesgsternan 2do piso 
Na tur esnan cu a jamanos na telefon y telegran y manda krans. 

Alabez nos ta invita pa 3 santo sacrificio den Misa Santa Anna na 
Noord cual lo tuma lugar : 

Diadomingo 05-07-2009, 6.30 di atardi 
Diaranson 08-07-2009, 6:30 di atardi despues di 
ultima Misa 

tin un Rosario na cas Turibana #10. 

Boso presencia ta altamente aprecia 


Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


Gradicimento y invitacion. 

Na nomber di mama, casa, yuinan, nietonan, rumanan y demas famia, 
nos kier gradici di curazon, tur esnan cu a yuda nos den e dianan 
dificil cu fayecimento di nos mama stima 



Norma Patricia Giel Jacobs 

Gradecimento special na zusteman di Klasse afdeling 2 piso 4B. Na 
Zr. Brigida Croes, hopi danki cu bo bunita palabranan. Na Doctora 
Rivera Casca y Doctora Hilde, danki pa tur esfuerso pa juda nos 
mama stima. Danki na Docter Anaya y Docter Habibe cu a yuda nos 
mama durante su malesa. Ika Winterdal, Mena Farro y Jeanne Marie 
Croes, danki pa e atencion y dedicacion na mami. Danki na tur esnan 
cu a companja nos cu entiero di nos mama stima y tur esnan cu a 
manda Msg, Email, Jamada, Telegram, Flor y krans. Danki di curazon 
na Anthony y Maria Latham y Jesus Soto di AURORA FUNERAL 
HOME cu a hasi un bunita trabow di duna nos mama un bunita 
entiero. Danki na Haime v/d Biezen y na Ministerio di Alabansa di 
grupo di oracion CRISTO UNION Y PAZ pa nan bunita canto na cas 
y durante entiero. 

Alabes nos kier a hasi un invitacion pa 3 Santo Sacrificio di misa 
cual lo tuma lugar: 

Diadomingo : 05-07-2009 pa 6:00 atardi na misa Santa Anna na 
Noord 

Diamars: 07-07-2009 pa 5:00 atardi na Kapel di Alto Vista 

Despues di Kapel nos tin un Rosario na Kamay #32 

Boso presencia ta altamente aprecia 

“Laga tur locual cu ta sperami ta bunita, 

Laga tur locual cu mi encontra na caminda ta bunita, 

Laga tur locual cu ta rondonami ta bunita, 

Laga tur locual mi ta laga t’ras keda bunita, 
y laga esakinan termina den tur buniteza” 

Cu honda pena pero conforme cu boluntad di Dios nos ta 
anuncia cu a fayece cristianamente nos esposo, tata, welo i 
ruman stima: 


■ ■ 


ka 


Francisco Wever 

Mihor conoci como: Chico 
Ex trahador di Lago Ex Schutterij 


Acto di enteiro lo wordo anuncia despues 

Adres pa condolencia: Jarman straat 3 

Diadomingo 5 juli, 2009 
7’or p.m. -9’or p.m. 





Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


GRADICIMENTO / INVITACION 



famia di Alfonzo Esteban Ras Carinosamente jama Johnny 
kier gradici tur esnan cu a mustra nos ruman, yiu y omo 
atencion durante Johnny tawata den hospitaly cu a compana nos 
e dianan dificil durante y despues di fayecimento. 

Danki di curazon pa “Man na Obra” cu a guia y a dedica atencion 
durante su ananan na scol. 

Danki ta bai pa tur dokternan y Verpleegsternan di tercer piso cu 
a tende Johnny y famia durante e momentonan dificil. 

Un danki na tur bisinanan y conocirnan cu a compana famia den 
tristeza. 

Famia ta gradici Funeraria Aurora pa e bon servicio cu famia a ricibi 
y e bon atencion. 

Un danki pa Pastor Hercules pa un bunita lectura den Misa. 

Boso carino y sosten ta un gran Consuelo pa nos famia. 

Alabez nos ta participa cu lo bai tin un Santo sacrificio di Misa pa 
descanso di su alma : Diasabra 05 July 2009, di 7’or pa 8’or pm na 
sagrado curazon na Savaneta y despues un lo tin Resamento na Pos 
Chiquito # 91A. 

Reunion general ASAP 


DIRECTIVA di Asociacion di 
Secretaria y Profesional Admin¬ 
istrativo di Aruba (ASAP) kier 
a avisa tur su miembronan cu 
nan reunion general lo wordo 
teni diaranson dia 8 di juli 
2009 den e sala di conferencia 
chikito den edificio di ATIA, 
Pedro Gallegostraat 6 pa 6’or 


di atardi 

Presencia di tur miembro ta 
wordo altamente aprecia y ta 
importante pa notifica Betty 
Solognier of Benita Esguerra 
prome cu y no mas lat cu 4:30 
p.m. diamars 7 di juli 2009, si 
bo persona no por ta presente, 
aunke directiva ta spera cu 


tur miembro por asisti na e 
tan importante reunion aki, 
durante cual lo tin eleccion y 
instalacion di directiva nobo 
pa ana fiscal 2009 pa 2010. Y 
tambe lo trece p’adilanti pun- 
tonan interesante . 

Asisti sin falta na e tan impor¬ 
tante reunion aki. 


Premio di Comision di Student Award di Women’s 

Club of Aruba 


Nae miho graduadonan pa 
ana escolar 2008 - 2009 


MANAN, diadomingo dia 5 
di juli ta gran dia pa e miho 
graduadonan di pais Aruba. 
Comision “Student Award” 
di WCA lo otorga premio na e 
miho graduado di e siguiente 
scolnan: Instituto Pedagogico 
Arubano (IPA); Voortgezet 
Wetenschappelijk Onder- 
wijs (VWO); Hoger Algemeen 
Voortgezet Onderwijs (HAVO 
estilo bieu/nobo); Interna¬ 
tional School of Aruba (ISA); 
Middelbaar Algemeen Voort¬ 
gezet Onderwijs (MAVO); 


Educacion Profesional Inter- 
medio (EPI): Unit Economia, 
Unit CienciayTecnologia, Unit 
Hospitalidad y Turismo, Unit 
Salubridad y Servicio; Educa¬ 
cion Profesional Basico (EPB): 
Niveau Doorstroom, Niveau 
Uitstroom, Niveau Arbeids- 
markt, Aspirant Opleiding; 
Avond HAVO; Avond MAVO y 
Avond LTO. 

E entregamento di premio aki 
ta tuma luga na Renaissance 
Convention Center pa 7’or di 
anochi. 


E premio aki ta hopi impor¬ 
tante pa e graduado su futuro 
estudio y/of profesion. 

Comision di “Student Award” 
ta gradici directiva di e scol¬ 
nan ariba menciona pa nan 
cooperacion y ta recorda tur 
miembro di WCA cu carchi ta 
obtenibel na Surprise y Man- 
chito’s. Tambe Women’s Club 
of Aruba ta desea di manda 
un caluroso pabien na tur e 
alumno-/studiantenan cu a 
pasa nan examen cu exito. 



HOTLINE 

733-8477 


Pigicel 

Spera Mas. Hanja Mas. 



Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 

Invitacion 

Dialuna 6 di Juli 2009 nos ta recorda e di dos ana di fayeci- 
mento di mi casa, nos tata y welo stima: 




Francisco " Frans " Croes 


Pa medio di esaki nos kier a invita tur famia, amigo, bisina y 
conoci pa asisti na un santo sacrificio di misa dialuna mainta 
pa 8:45 na misa San Francisco na Playa 
Boso presencia ta altamente aprecia. 

Na nomber di su esposa Milly, yiunan, nietanan y demas famia 


Un di e mucha 
muhernan cu a huy 
for di cas localisa 
na Jan Flemming 

DIAHUEBS merdia, polis di Santa Cruz a bay riba e sero di Jan 
Flemming, unda supuestamente un di e rumannan muher cu a 
huy lo ta scondi. Polis a bay riba e sero di Jan Flemming y pariba 
di un cas bao di un palo nan ta topa cu M.de L.A.A.A. di 15 ana, 
kende a huy for di cas hunto cu su ruman muher mas grandi di 
16 ana. 

Ora cu el a mira polis, el a purba di core bay, pero nan a logra 
gare y a trece warda di Santa Cruz, y despues a transporte pa 
warda di polis na Noord. 


Cumana 76 
Oranjestad, Aruba 
Tel: 588-6699 
Fax: 588-6698 
Cel: 593-0857/560-1403 


Gradicimento 

Cu un inmenso honor y gratitud pa nos defunto stima 



Juan H. “Boy” de Kort 

Su famia kier a gradici tur persona cu a expresa nan amor, sosten, 
condolencia, jamadanan, e-mailnan, mensahenan, flor, telegram y 
donacionan na Koningin Wilhelmina Kankerfonds. 

Danki y gratitud ta bin di su esposa Lourdes, yiunan Lou-Anne y 
Joshua, nieto Randolf, mama Chita, rumanan, y demas famia. 

Danki special ta bai na Dr. Dennert, personal di Dr. Horacio E. 
Oduber Hospitaal, Aurora Funeral Home pa su bon servicio y 
atencion, Robert Thiel y su grupo pa nan bunita canticanan, na su 
ruman Gina Ras-de Kort pa a pone su cas disponibel, amigo/a-nan, 
coleganan di Thiel Corporation y Cas Bon. Un danki hopi special na 
Giovanni Anthony, sin bo nos no lo tabata sa con pa cuminsa; 
Raymond Jansen, Rayon Briceno y Errol Pietersz, hopi danki pa 
boso sosten y judansa. Hopi danki na tur e rumanan y sobrino/a-nan 
pa a compana nos tur anochi. Danki na Sharline Jansen-Wernet, 
Jeanice Filiciana y Nicole Martines-de Kort pa nan bunita 
poesia/dedicacion. Na tur cu a pone anuncio den corant, muy en 
especial na Jonathan Racing, boso ta master! Tur persona cu a asisti 
na e entiero y cu nan bunita palabranan a juda consola nos den nos 
tristesa. Na Pastoor Jairo Maduro pa su bunita palabranan. 

Y tur cu di un of otro manera a juda, hopi pero hopi danki di 
curazon. 

Y alaves nos a kier a invita pa tres Santo Sacrificio di Misa na 
Misa Cristo Rey na Brazil riba e siguiente dianan: 

Diasabra, 4 di juli 2009 pa 7:00 pm 
Diamars, 7 di juli 2009 pa 7:00 pm 
Diahuebs, 9 di juli 2009 pa 7:00 pm, despues di misa lo 
tin un rosario na Macuarima 160-E (cas di Gina Ras-de Kort) 

Polis ta topa cu un 
BMW tras di santana 
di Zeewijk 

DIAHUEBS mainta tempran, polis di San Nicolas ta bay tras 
di santana na Zeewijk, y eynan nan ta mira un BMW shinishi cu 
glas getint sin number para bao di un mata di kwihi. Polis a bay 
controla y a mira cu e motor ainda ta cayente y e yabi ta den e 
switch. 

Na momento cu polis tabata controla e auto, un otro BMW shinishi 
cu glas sin tint a bin n’e sitio, pero momento cu e chofer A.W., 
kende ta un conocido di polis, a mira polis, el a aumenta velocidad 
y a bay for di e lugar. Takelwagen a hibe warda di San Nicolas. 


Capitan a bati alarma 
cu dos buzo a perde 

Diahuebs merdia, patruya policial di San Nicolas, a bay n’e pier 
di Rodger’s Beach, y eynan nan ta papia cu e homber G.P., kende 
ta capitan di un boto riba cual 4 persona a bay duik. 

G.P. a bisa polis cu el a bati alarma, como cu el a hiba 4 homber 
bay duik, y 2 so e por a localisa pa trece tera. E ta bisa polis cu e 
2 hombernan cu e no a localisa ta T.L. y P.M. 

E homber G.P ta bisa polis cu e buzonan a baha na awa 12’or di 
merdia y mester a subi bek un ora despues. G.P. ta bisa polis cu 
el a busca nan un ora largo, y ora cu e no a haya nan, el a bin bati 
alarma. 

Mesora Kustwacht, Polis Maritimo y SARFA a bay busca e 2 buso- 
nan y a localisa nan na haltura di Vader Piet. Nan a yega sano y 
salvo. 


TEKOOP 


Welzijn boeken 2de Hånds voor 
maarAWG900,- 
Voormeerinfoneemsnel 
contact op met: Henna 5 6 21781 

Boeken lijst Ist jaar: 

301 : Communicatie,observeren en rappoteren 

Achtergrond en socialisatie 
Methodishe werken 
Orientatie op doelgroepen 
Kennis van doelgroepen 

302 : Communicatie en sociale vaardigheden 

Omgaan met clienten en doelgroepen 

303 : Werken in een organisatie 

304 : Profesioneel handelen in het welzijnwerk 
204 : Individu en samenleving 

305 : Mens ,arbeid en samenleving deel 1 

Mens,arbeis en samenleving deel 2 

308 : Gezondheidkunde 

Huishoudkunde 

309 : Begeleiden 

** Nice to meet you druk 1 
** Studievaardigheden 
** Presenteren kun je leren 


TA BENDE 


TERENO 

EINGEDOM 

916Mvna 
Tania Le-endert. 
Prijs 115.000 parnas 
in farmacien 
yama 5931082 


PROPERTY LAND 
FORSALE 
5 plots propersy land 
(1-M) of 562m2 
(1-H) of 691m2 
(1-1) of 686m2 
(1-Hl) ofl377m2 
(1-K} of 595m2 
Nexl lo TEXACO 
Gasolin« station at 
Seroe Blanco Your 
Home from home 
For a senens buyer 
Tel: 582-2188 
SALESJUN06 


CLASIRCAD 0 


3DAPA 

SCLAMBSITE 

25RCRIN 

YAMA583-14001 BW\I L AVI SQaAWBVIAl INTTACCM 

Office® 

Assistant 

CoUfSQ Aft -400 jm i«« 

Luna 1 

■Telephone & Reception 
’Custømer Service 
‘Office Systems 
'Motivation S 
Communicabon 
Luna 2 

‘Word Advanced 
‘Excel Advanced 
* Qu i ckBooks pro 2008 
‘PowerPoint & E-mail 
Je I i 6 ta euminsa 
D.T.H.V, EaUHKtna 1893 
»5M0950-5825893« 


IServicio pa Comunidad 

|Telefon di Emergencia| 


Number di emergencia 911 

Polis 

100 

Brandweer 

582-1108 

Ambulance 0 £ stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


[Mi Botica na Warda ■ 

Pabou di Brug: Fergusonstraaat 
Pariba di Brug: Centro Medico 

Dokter na Warda ■m 

Pabou di Brug: dr. 

Pariba di Brug: dr. 


Otro Servicionanl 


Setar Info 

118 

Digicel Info 

145 

Setar 

582-5151 

Elmar 

582-3700 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia'mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis Tipline 
Oranjestad. 
San Nicolas 
Savaneta 
Santa Cruz 
Noord 

Strandpolitie 

Balashi 

Aeropuerto 


Polis I 


11141 

582-4000 

584-5000 

584- 7000 
527-2900 
587-0009 
586-3003 

585- 2500 
582-4800 


Aruba Transfer Tour & Taxi 
583-2856 
582-2116 
Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

EDITA PA: The Media Group, 
Margrietstraat 3, Oranjestad, Aruba, 
tel.(297) 583-1400, fax. (297) 5831444, 
E-mail: noticia@awemainta.com. 

CUENTA Dl BANCO: 

C.M.B. #229- 82600'. 

ORA Dl OFICINA: Dialuna pa Diabierna 

8 a.m. - 5 p.m. 

IMPRENTA: Imprenta Nacional Arubano. 
Dl RECTOR: Victor “Toko” Winklaar & 
Victor R Winklaar. 

REDACCION: noticia@awemainta.com. 
BENTA Dl AVISO: 
sales@awemainta.com 

Reconoce enfermedad mental 


Cada mayor di un adolecente na un momento of otro 
lo puntra su mes si su yiu a bira loco. Con bo por 
distingui e diferencia entre comportacion normal y e 
cuminsamento di un enfermedad mental? 

Dr Paul Meier, syciatra y autor, ta splica cu tur 
adolecente ta exhibi aigun sintoma di loque parce di 
ta un enfermedad mental. Esey ta parti di 
crecemento. Por ehempel, nan por stima nan 
mayornan un dia, y odianan e siguiente dia. Nan por 
parce di ta den un mundo di nan mes y reponde cu 
un mirada bashi. Nan ta perde contacto cu nan mes 
sentimentonan y ta haya imposibel pa ta alegre. Y 
mientras e comportacionnan aki por ta senalnan di 
enfermedad mental, generalmente nan ta evidencia 
di comportacion normal den adolecencia. Pero tin 
aigun senal serio cu mayornan mester ta alerto pa 
nan. 

Tene cuidao, ora bo yiu adolecente cuminsa perde 
contact cu realidad; si e desaroyå ilusionnan of 
cuminsa tende voznan; si e acusabo, cu tur seriedad, 
di ta venena su cuminda; of si e ta convence cu otro 
hendenan ta trata di lesa su mente. E tipo di 
comportacionnan aki mester di atencion imediato. 
Sintomanan cu no worde trata pa seis luna of mas, 
por keda graba permanentemente den e rutanan 
cimico di e celebro. 

Mientras cu un mayor di un adolecente mester acepta 
aigun comportacion fastioso como normal, atencion 
imediato pa senalnan di enfermedad mental loduna e 
miho speransa pa controla e confusion. 


PANADERI A.DEL PUEBLO 



Panadoria del Pueblo 
"Wonda Loar 



Guyabastraat 4, Dakota Tel: 582 4748 



PATUR FIESTA. 
PAMUCHA 

YAMA 

5923523/5838769 


Homber ta bay te 


aeropuerto pa menasa 
su ex casa di tire mata 


GUARDIANAN di Aeropuerto a pidi asistencia di polis di Playa 
diahuebs atardi 5.30, pa un caso di menasa serio. N’e sitio, polis 
ta topa cu e personal di seguridad cu ta hiba nan cerca e muher 
M.M. naci na Corsow di 31 ana, kende ta bayendo Corsow cu su 
yiunan. M.M. ta bisa polis cu su ex casa A.L. di 36 ana naci na 
Corsow a bin Aeropuerto y a menase cu e ta tire mata cu arma 
di candela. 

Ora cu polis a yega A.L. no tabata mas n’e sitio, como cu el a bisa 
e muher M.M. cu e ta bay cumpra su pasashi p’e bay Corsow y 
tire mata eynan. 

Polis a compana e muher cu su yiunan y a hiba nan n’e avion. Nan 
a bisa M.M. pa ora cu e yega Corsow, e pone autoridad na haltura 
di e menasa di A.L. 


Colegio EPI unidad 
Hospitalidad & Turismo 
_ta informa_ 

Colegio EPI unidad Hospitalidad & Turismo ta informa 
tur studiante di B-groups pa pasa busca nan rapport y 
boekenlijst diaranson awor 8 di juli entre 2or y 3or di 
atardi _ 

na scol. Pa mas informacion por yama administratie di 
unidad na 5258780. 


TIPO Dl CAMBIO OFICIAL 

Valido pa 4 juli 2009 


Placa Extranhero 

Bank Papieren 

Wisselen, Cheque 
Reis Cheque en 
OverBoekingen 

Benta 

na 

Publico 

US Dollar 

1.77 

1.78 

1.80 

CAN Dollar 

1.52 

1.54 

1.56 

Engelse Pond Sterling 

2.85 

2.90 

2.96 

Zwitserse Frank per CHF. 100 

163.55 

164.27 

165.07 

Ned.Ant. Guiden perANG. 100 

98.94 

100.00 biljetten 100.20 
chq./overboeking 100.00 

Japanse yen per JPY. 10.000 

184.08 

185.76 187.62 

Euro perXEU. 100 

247.25 

249.51 

252.01 



Provision di Devisa 1.3% 
Segun artic ulo 12 di Afkondigingsblad 
di Aruba 1991 nr.GT 32. 


Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 


Famia Rodriguez , Geerman , 
Werleman y Paesch ta dedika 
e poesia aki na nan anigo stima 

Sr.Maiky Farro q.e.p.d. 
“SOLEDAD” 

Un tormenta fuerte a asota 
curason di un homber cansa 
di tanto cu ela lucha pa mira 
un lus den horizonte ta briya 
husticia ela busca pa salbe 
kende ta digno pa bin acuse 
soledad a bira parti di e bida 
cu a cambia tur su caminda 
un mama ta sclama cu dolor 
amigonan fiel a dune e balor 
di sigui stime como persona 
cu a stima nan sin referencia 
hopi por papia pero poco por 
mustra grandesa di su amor 
mester laga Papa Dios huzga 
prome cu pone dede y mustra 
ken ta culpabel o ken ta e bon 
si en todo caso su frustashon 
a keda den e mundo na unda 
ya no por huzga pero pordona. 

Autor: Omaira I.Rodriguez-Britten 


Dos medaya paAmba 
durante prome anochi di 
CCCAN 

Diamars, e prome dia di competencia di e Campeonato 
Centro Americano y del Caribe di Natacion (CCCAN), 
a termina cu un resultado sumamente positivo pa 
Aruba. 

Ashley Groters a gana e medaya di plata den e 200 
meter Breaststroke, mientras cu Jordy Groters a sa di 
gana e medaya di brons den e 200 meter Breaststroke. 
Ademas di esaki un total di 7 landador di Aruba a sa di 
clasifica p’e finalnan di e campeonato durante e prome 
dia caba. 

Marellys Robles de Medina a termina na di 8 lugar 
den e 200 meter Butterfly, Sue-Gin Arends a termina 
na di 8 lugar den 50 meter Backstroke, Ally Ponson 
a termina na di 7 lugar den 50 meter Backstroke, 
Jemal Le Grand a termina na di 6 lugar den e 50 meter 
Backstroke, Daniella van den Berg na di 6 lugar den 
e 200 meter Breaststroke, Jordy Groters na di 3 lugar 
den e 200 meter Breaststroke y Ashley Groters na di 3 
lugar den e 200 meter Breaststroke. 

E campeonato CCCAN ta un campeonato hubenil cu e 
ana aki ta tumando lugar na Barquisimeto, Venezuela, 
cu participacion di varios pais Centro Americano y 
islananan di Caribe. E competencianan a cuminsa riba 
diamars y lo continua te cu diadomingo awor 

Un factor cu sigur ta afecta e landadornan ta e 
temperatura durante oranan di atardi y anochi. E 
awa di e piscina ta mas frieu cu loke nos atletanan ta 
custumbra cune y ta haci cu nan musculonan ta “fria” 
hopi liher durante nan actividad. 

Por constata cu no a logra mehora temponan personal, 
ni tampoco recordnan nacional of di campeonato. 
En general sinembargo e delegacion Arubano ta 
satisfecho cu e resultadonan logra durante e prome 
dia di competencia. Ta sperando varios medaya mas 
pa nos pais durante e dianan cu falta di e Campeonato 
CCCAN. 

Xpresa bo mes 

noticia@awemainta.com 

Tur comunicado o remetido cu ser manda pa AWEMainta mester inelui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Criminalidad na Aruba ta manera un cancer cu a plama! 


DI basta dia a nos cu ta biba 
na aruba ta sclamando ariba e 
problema di criminalidad. Nan 
ta drenta nos lugarnan horta 
tur cos y kibra tur nos pertene- 
cia nan cu nos a traha duro pe. 
Nos no ta ni bai polis mas pa 
entrega keho pasobra nos no 
tin confiansa den polis mas. 
Ki ora bo jama polis nan no ta 
bin mes paso nan ta bisabo cu 
no tin polis of nan ta bin un dia 
despues cu nan a caba di horta. 
Si bo coy ley den bo propio man 
anto e ora ey si shon polis ta 
yega mesora pa bai cubo. Mi ta 
wak tur dia den diferente corant 
con criminalidad ta labora 
ariba tur tereno. Ami no ta com- 
prende un cos con ta posibel 
cu nos ta bibando ariba un isla 
asina chiquito compara cu otro 
lugar nan grandi cu tin cosnan 
mas grandi ta tuma lugar y a 
nos cu tin 120.000 habitante 
ariba aruba anto no por gara e 
malechornan aki. E ola di crimi¬ 
nalidad no a cuminsa awe pero 
ya pa diez anja caba y kiko nos 
a logra te awor' NADA'. 
Gobierno anterior y esun actual 
tin hende su stoma tur danja 
ora bo tende nan papia ariba 
criminalidad. Ta nan mes ta e 
causante tur e problema nan 
aki. 

Si nos tuma parlamento y su 
parlamentario nan por ehempel 
cu ta esnan cu ta traha ley y 
controla gobierno, bisami kiko 
tur dos gobernashon mep / avp 
a hasi pa bringa criminalidad ' 
NADA '. Nan a duna polisnan 
tur sorto di preferencia pa hanja 


tur cos por ehempel mas plaka, 
mas overtime,mas auto,mas 
helicopter,mas boto,mas polis 
y asina mes cu polis a hanja 
tur sorto di previlegio pa nan 
traha motiva e cantidad grandi 
di criminalidad a sigi aumen- 

ta.awor bisami na unda e 

fout ta sinta den e cuerpo poli- 
cial aki cu no a produci efecti- 
vamente den e ultimo diez anja. 
Nos ta den un anja di elecshon 
faltando apenas un par di luna 
y temporada di promesa a yega 
caminda tur partido politico 
pa hanja voto ta bin serca nos 
den pueblo pa nos vota pa nan. 
Awor na e partido politico (nan) 
di presente y pasado cu ya a 
goberna den pasado ta cu ki sor¬ 
to di excusa boso lo bin e biaha 
aki atrobe serca e pueblo cu e 
promesa di lo bai resolve e prob¬ 
lema di criminalidad pasobra cu 
e storia di lo ta depiendo sola- 
mente ariba un cuerpo policial 
cu nos tur sa no ta productivo 
den tur sentido di palabra anto 
mihor boso lubida si boso tin 
pensa di bin atrobe cu esey den 
pueblo. Di parlamentario (nan) 
actual mesun cos paso boso cu 
ta sinta 365 dia den parlamento 
kiko boso a logra hasi pa cobra 
boso salario....NADA ni un ley 
drechi boso no a ni bin cune ca¬ 
minda pueblo tabata satisfecho 

cu boso trabou.solamente 

insultando otro y bahando abou 
di nivel den un parlamento di 

un pais.BERGUENSA!!!!. 

Awor ta cu ki cara bo kier pa 
mi vota atrobe pa bo, si mester 
evalua y analisa tur cos locual ta 
pasando actualmente na aruba. 


Mi persona y siguir hopi otro 
habitante ariba e baranca aki a 
tuma nota despues di status 
aparte con gobierno (nan) te cu 
actual a masacra e pais aki y a 
enrikese nan mes na un manera 
increibel y e pueblo mes e paga- 
dor di belasting ta sigi bai mas 
y mas atras ariba aruba. Un go¬ 
bierno anti-social cu su pueblo 
caminda kier bin pone beslag 
ariba bo cas asina bo debe be¬ 
lasting pero ora di hanja plaka 
bek (retributie) ta tarda un 
siglo pa bo hanja bo plaka bek 
locual bo a paga di mas na be¬ 
lasting. Tanto belastingkantoor 
SIAD a gaba pueblo nan sistema 
nobo di automatisacion pa 
asina e pagador di belasting 
por hanja plaka di belasting 
bek mas lihe awe nos ta wak 
cu tur esey tabata un mentira. 
Pero si tur e ambtenaar (nan) 
trahando na belastingkantoor 
SIAD ta esnan prome cu ta 
cobra e plaka di retribucion y 

abo pueblo mester warda. 

awor pakiko ningun politico 
nunca a atende problema (nan) 
asina pero si sa awor di bini 

pidibo pa vota pe.unda bo ta 

hala e linja. Bayendo bek ariba 
criminalidad gobierno a inverti 
hopi plaka pa locual ta bringa 
criminalidad pero esey no ta un 

tarea di gobierno so.pero tur 

comerciante tambe cu ta kere 
cu ta gobierno semper mester 
duna tur cos. 

Un observashon mi kier illustra 
tambe ta cu hendenan cu den 
pasado a fungi como chefnan 
halto di departamento di polis 


awe ta bin bati ariba mesa pa 
gobierno busca tur manera pa 

hinca mas plaka pa polis. 

ironia di bida.como con- 

sehero di e gobierno actual cu 

schaal te aya.hurista. 

docente husticia.kibra 

dienstwagen ta pueblo ta paga 
e danjo toch ta bezig awor pa 
busca mas hulandes pa bin core 
stage como security y ariba dje 
sondeando posibilidad nan 
pa e stagierenan hulandes aki 
hanja ariba dje tur bevoegd- 
heden pa actua. Wel Wel tin 
hende si tin curazon grandi mi 
ta bisabo,awor si ta e mes ta 
paga tur cos pa e hulandesnan 
bin no ta un problema pero 
gobierno mester cuminsa wak 
prioridad prome ariba su me¬ 
sun lugar nami parecer. E cos ta 
cu ainda un Minister di Husticia 
dynamico no a nace pa set the 
record straight cu tur hende, 
pasobra manera con actual¬ 
mente e Minister di Husticia 
ta cana cu di consehero(nan) 
cu a sali di e cuerpo polisial cu 
ta conseha solamente na fabor 
di un cuerpo polisial cu ta total 
loss asina tampoco cos no por 
sigi asina. Pa nos no papia mes 
di e caso di ZWARE MISHAN¬ 
DELING di e agente polisial y 
cu asina kier sigi previlegia of 
sigi tapa maldad. Den cuerpo 
di ambtenarij di gobierno mes 
ta exisisti posibilidad hunto 
cu cuerpo polisial y otro wa- 
chtlopers diensten manera 
douane y warda nos costa y 
imigratie y c.e.a. y tambe vis- 
ibility team pa crea conhunta- 
mente un " Surveillance Groep 


" dienst caminda bo tin mas cu 
suficiente ambtenaar di tur e 
departamento nan aki pa yuda 
cuerpo polisial cu e trabou di 
surveillance ariba caya te ora 
drecha e asunto di personeel 
den cuerpo polisial y asina e 
pueblo lo por tin un descanso pa 
un tempo. E trabou di surveil¬ 
lance lo ta di dia y anochi ariba 
full rond aruba tur parti. Lo 
mester instala un management 
team conhuntamente cu minis- 
terio publico pa asina coordina 
y guia esaki cu participacion di 
tur e hefenan di cada departa¬ 
mento. Tambe mirando e parti 
positivo di esaki ta cu gobierno 
lo no mester inverti mas plaka 
extra den esaki como cu cada 
ambtenaar lo sigi cobra su sala- 
rio normal di su departamento 
di unda e ta bin y asina inverti 
esaki solamente den material 
y curso pa e ambtenaar. Ta di 
spera cu e proximo politico cu 
wordo elehi pa su partido pa 
bira Minister di Husticia lo sa 
di bin cu tipo di ideanan asina 
ki. E pueblo aki ya no por mas 
cu tanto caso di criminalidad y 
ta spera cu e proximo gobierno 
lo sa di bin cu idea nan nobo pa 
cu husticia con nos ta bai ataca 
e problematica aki y no a bin 
cu e mesun storia di semper cu 
ya caba a bira manera un disco 
raya. Nos mester ta habri pa 
otro posibilidad nan pa traha 
y no depende solamente ariba 
e cuerpo polisial pa combati 
criminalidad. 

Te aki mi ta yega.Masha 

Danki - Francisco Erasmus 


Thrill Walkers ta invitabo “Ban move pa samer 

HACI movecion ta bon pa tur denParkeNacional Arikok, cua direccion Boca Prins y regresa. y por cana segun nan ‘pace’, dushi pa recobra energia. 


hende. Den tur aspecto, e ta 
un parti necesario pa cuido di 
bo salud. Team Thrill Walk¬ 
ers como grupo cu ta cana 
regularmente y conciente di e 
importancia pa biba un bida 
mas saludabel ta organisa un 
caminata den naturalesa. E 
caminata ta tuma lugar manan, 
diadomingo dia 5 di juli 2009 


bira un lugar sumamente bunita 
y trankil pa cana. 

Un invitacion special ta bay 
na tur amante di naturalesa y 
esnan cu ta gusta cana, pa nan 
ta presente na entrada di Parke 
Nacional Arikok pa 5:30 am 
mafian. E caminata ta sali pa 
6:00 di mainta y ta cana bay 


Duracion di e caminata ta un 
45 minuut pa bay y otro 45 
minuut pa bolbe, pues un ora 
y mey aproximadamente. Par¬ 
ticipacion ta completamente 
gratis. Solamente ta pidi pa tur 
persona ta na ora pa por sali na 
e ora stipula. 

Tur participante ta bonbini 


tempo of speed. E caminata ta 
specialmente pa motiva mas 
di nos hendenan pa cana acti- 
vamente y mira e importancia 
cu esaki tin pa nan salud y 
condicion. Participantenan por 
trece nan awa pa bebe durante 
di e caminata. Na final Team 
Thrill Walkers ta brinda tur par¬ 
ticipante algo pa refresca y patia 


Un y tur ta mas cu bonbini pa 
cana, admira nos bunita natu¬ 
ralesa y disfruta di e aire fresco 
y trankilidad cu unicamente nos 
Parke Nacional Arikok por of- 
rece. “Ban cana cu Team Thrill 
Walkers” y promove un estilo di 
bida mas saludabel. 

Ana escolar 2009-2010 Avond- y Middagmavo 


AVONDMAVO ta un scol cu 
for di su inicio na ananan 70 a 
duna studiantenan adulto, cu 
pa un of otro motibo no por a 
atende scol den dia, e oportu- 
nidad pa sigui MAVO anochi. 
Desde e tempo ey centenares di 
studiante e haya e oportunidad 
pa logra nan diploma. 

Debi na scarcedad di cupo na 
MAVO-scolnan regular den dia 
pa studiantenan di 16 ana pari¬ 
ba, y pa duna esnan cu ETAO 
4-diploma e oportunidad pa 
obtene un MAVO-diploma a 
cuminsa cu un Middagmavo na 


1994 cu a dura te 1998. 
Avondmavo a crece durante e 
ananan y na september 2008, 
tabata tin 612 studiante inscribi 
na scolnan na San Nicolaas y 
Oranjestad hunto. 

Mirando e cantidad grandi di 
studiantenan cu kier atende 
Avondmavo, a ser entroduci, 
for di aha escolar 2008-2009 un 
Middagmavo na San Nicolaas. 
E aha escolar aki (2008-2009) 
tin un 4de klas cu ta cai bao di 
Middagmavo. 

Pa e aha escolar venidero 
(2009-2010) lo sigui cu Mid¬ 


dagmavo na San Nicolaas. Si tin 
suficiente interes, les lo wordo 
duna na 1ste (schakelklas), 
2de, 3de y 4de klasnan. 

Den e schakelklas studiantenan 
ta hana Nederlands, Wiskunde 
y otro vak. Nan ta wordo pre- 
para pa nan tin e nivel cu, 
despues di e schakelklas, nan 
por drenta 2e klas y por sigui 
Mavo cu exito. 

Edad minimo pa ser admiti na 
Middagmavo ta 16 aha. Lo ser 
anuncia dia y sitionan unda 
inscripcion lo tuma lugar. 


Avondmavo lo sigui na San 
Nicolaas y Oranjestad. 

Edad minimo pa ser admiti na 
Avondmavo na San Nicolaas y 
Oranjestad ta 18 aha. 

Pa mas informacion por tuma 
contacto durante dia na tele- 
foon 583-3779 y di 2’or te 
cu 6’or di atardi na telefoon 
584-7371. 

Inscripcion pa Avond- y Mid¬ 
dagmavo lo tuma lugar en- 
trante otro siman. 

Por inscribi pa Playa y San 
Nicolaas: 


Na Playa: dianan 6, 7,20 y 21 di 
juli di 6’or pa 8’or di anochi 
Na San Nicolaas: dianan 8, 14 
y 15 di juli di 6’or pa 8’or di 
anochi 

Middagmavo: solamente na San 
Nicolaas, edad 16 aha pariba 
Avondmavo: na Playa y San Ni¬ 
colaas, edad 18 aha pariba 
Mester trece: Diploma / cijfer- 
lijst; Papel di censo (recien) no 
mas bieuw cu 6 luna; 2 potret 
recien; I.D. (rijbewijs / cedula 
/ paspoort); Afis. 175,00 (klas 
1,2,4); Afis. 225,00 (klas 3) 


IPA contento cu IPABILIDAD 2009 



DIALUNA 29 y diamars 30 
di juni ultimo a tuma lugar 
IPABILIDAD, un actividad cu 
IPA ta organisa anualmente pa 
e scolnan. IPABILIDAD ta un 
actividad cu IPA ta organisa pa 
muchanan di scolnan prepara- 
torio y basico como muestra di 
aprecio na e scolnan pa e co- 
peracion risibi durante henter 
aha. Cu IPABILIDAD IPA kier 
duna algo bek na e scolnan y 
na nos muchanan. 

IPABILIDAD 2009 tabata dos 


dia yen di actividad organisa 
pa nos propio studiantenan y 
docenten di IPA. E aha aki IPA 
a risibi 12 school y un totaal 
di 925 mucha reparti entre 
e dos dianan di actividad. E 
12 scolnan cu a participa na 
IPABILIDAD 2009 ta Colegio 
Sta. Teresita, Commandeur Pi- 
eterboer School, Graf von Zin- 
sendorf Kleuter- y Basisschool, 
Cacique Macuarima, Colegio 
Frere Bonifacius, Mon Plaisir 
Basisschool, Colegio Sta. Fi- 


lomena, Maria Regina School, 
Arubanita Kleuterschool, Scol 
Preparatorio Tarcisius, y Scol 
Preparatorio Rayo di Solo. 
Tabata tin actividad special pa 
diferente edad, di kleuter te cu 
muchanan mas grandi. E much¬ 
anan a disfruta di actividadnan 
manera entre otro un “musical” 
presenta pa nos studiantenan 
di promer aha, contamento 
di storia, weganan educativo 
disena/desaroya door di nos 
studiantenan, actuacion, we¬ 


ganan educativo riba computer 
y actividadnan deportivo or¬ 
ganisa door di studiantenan di 
e estudio Movecion y Salud. 

IPA ta contento con e dianan 
di e actividad a bai y ta invita 
e scolnan di awor caba pa IPA¬ 
BILIDAD 2010. IPA ta agrade- 
cido cu tur aha por conta cu 
e coperacion di e scolnan y ta 
spera di por sigi conta cu e co¬ 
peracion di un y tur den futuro. 
Un pabien y danki ta bai na tur 



e studiantenan, docentenan y 
personal di sosten di IPA cu a 
duna nan aporte y a hasi e dia 
aki uno hopi exitoso! 

INVERTER SPLIT UNIT AIR CONDITIONING 

9000•12000 * 10000 * 24000 


AM C Eagle Megastore, T: 521-1160 ■ AMC Dakota, T: 521-1 1 50 * AMC San Nieolaas, Ti 521-1170, Hora rio: 9AM-1PM / 
2PM-6PM, Dialuna pa Diasabra, Pa credit bin cu ED valido. 2 ultimo payslip y recibo di Elmar, Setar of WE8, 

Pa die-n tenan stran bero otro extg en danan porta apltcabel. 

PA MAS INFORMACION PASA DEN UN D! NOSTIENDANAN! 





















